ЗАЦВЯРДЖАЮ

Намеснік Міністра адукацыі Рэспублікі Беларусь

А.У. Кадлубай

«25» жніўня 2025 г.

# ІНСТРУКТЫЎНА-МЕТАДЫЧНАЕ ПІСЬМО

# МІНІСТЭРСТВА АДУКАЦЫІ РЭСПУБЛІКІ БЕЛАРУСЬ

# «Аб дзейнасці ўстаноў дашкольнай, агульнай сярэдняй і спецыяльнай адукацыі, структурных падраздзяленняў устаноў абласных (Мінскага гарадскога) выканаўчых камітэтаў, гарадскіх, раённых выканаўчых камітэтаў, мясцовых адміністрацый раёнаў у гарадах, якія ажыццяўляюць дзяржаўна-ўладныя паўнамоцтвы ў сферы адукацыі, пры арганізацыі адукацыйнага працэсу для вучняў з асаблівасцямі псіхафізічнага развіцця ў 2025/2026 навучальным годзе»

**ЯКАСЦЬ АДУКАЦЫІ**

Указам Прэзідэнта Рэспублікі Беларусь ад 3 студзеня 2025 г. № 1 2025 год аб’яўлены Годам добраўпарадкавання. З мэтай павышэння якасці сістэмы адукацыі неабходна ў поўным аб’ёме і ва ўстаноўленыя тэрміны забяспечыць рэалізацыю рэспубліканскага плана мерапрыемстваў па правядзенні ў 2025 годзе Года добраўпарадкавання, зацверджанага пастановай Савета Міністраў Рэспублікі Беларусь ад 18 лютага 2025 г. № 97.

Указам Прэзідэнта Рэспублікі Беларусь ад 17 студзеня 2025 г. № 31 2025–2029 гады аб’яўлены пяцігодкай якасці. Яна ахопіць усе сферы жыццядзейнасці дзяржавы і грамадства. У прыярытэце пяцігодкі –падтрыманне агульнанацыянальнага дыялогу, умацаванне інстытута сям’і, традыцыйных маральных каштоўнасцей, патрыятызму, павышэнне палітычнай і прававой культуры, забеспячэнне стабільнасці прававога рэгулявання. Павінны быць забяспечаны даступнасць і высокія стандарты ва ўсіх сферах, уключаючы адукацыю.

Дадзеныя дакументы размешчаны на інтэрнэт-партале Міністэрства адукацыі *(*[*Пяцігодка якасці і Год добраўпарадкавання*](https://edu.gov.by/god-blagoustroystva-2025)*).*

Прыярытэтныя напрамкі ўдасканалення сістэмы спецыяльнай адукацыі вызначаны Канцэпцыяй развіцця сістэмы адукацыі Рэспублікі Беларусь да 2030 года, зацверджанай пастановай Савета Міністраў Рэспублікі Беларусь ад 30 лістапада 2021 г. № 683, і Канцэпцыяй падрыхтоўкі асоб з асаблівасцямі псіхафізічнага развіцця да працоўнай дзейнасці, сямейнага жыцця, іх сацыялізацыі і інтэграцыі ў грамадства на 2025–2027 гады, зацверджанай пастановай калегіі Міністэрства адукацыі Рэспублікі Беларусь ад 12 снежня 2024 г. №19.1, пастановай калегіі Міністэрства аховы здароўя Рэспублікі Беларусь ад 26 снежня 2024 г. № 59.5, пастановай калегіі Міністэрства працы і сацыяльнай абароны Рэспублікі Беларусь ад 12 снежня 2024 г. № 12-1.

Прэзідэнт Рэспублікі Беларусь 9 красавіка 2025 года падпісаў дырэктыву № 12 «Аб рэалізацыі асноў ідэалогіі беларускай дзяржавы». Дакумент накіраваны на павышэнне эфектыўнасці ідэалагічнай работы, актуалізацыю нарматыўнай прававой базы, якая рэгулюе ідэалагічную сферу *(*[*https://president.gov.by/ru/documents/direktiva-no-12-ot-9-aprela-2025-g*](https://president.gov.by/ru/documents/direktiva-no-12-ot-9-aprela-2025-g)*)*.

Функцыю кантролю за забеспячэннем якасці адукацыі ва ўстанове адукацыі ў рамках кантрольнай (нагляднай) дзейнасці рэалізуюць мясцовыя выканаўчыя і распарадчыя органы, Дэпартамент кантролю якасці адукацыі Міністэрства адукацыі (далей – Дэпартамент).

Мясцовыя выканаўчыя і распарадчыя органы ажыццяўляюць кантроль за забеспячэннем якасці адукацыі з дапамогай праверкі адпаведнасці вучэбна-праграмнай дакументацыі адукацыйным праграмам спецыяльнай адукацыі на ўзроўні дашкольнай і агульнай сярэдняй адукацыі, іншым патрабаванням, прадугледжаным Кодэксам Рэспублікі Беларусь аб адукацыі (далей – Кодэкс аб адукацыі), іншым актам заканадаўства.

Адной з асноўных форм забеспячэння якасці адукацыі ва ўстанове адукацыі з’яўляецца самакантроль. Парадак і перыядычнасць правядзення самакантролю за забеспячэннем якасці адукацыі ажыццяўляюцца ў адпаведнасці з Метадычнымі рэкамендацыямі па парадку і перыядычнасці правядзення самакантролю за забеспячэннем якасці адукацыі ва ўстановах дашкольнай, агульнай сярэдняй і спецыяльнай адукацыі, іншых арганізацыях, якія ажыццяўляюць адукацыйную дзейнасць па рэалізацыі адукацыйнай праграмы дашкольнай адукацыі, зацверджанымі Міністрам адукацыі Рэспублікі Беларусь 23 студзеня 2025 года.

*Звяртаем увагу*, што пры арганізацыі адукацыйнага працэсу для вучняў з асаблівасцямі псіхафізічнага развіцця (далей – АПФР) неабходна таксама кіравацца наступнымі інструктыўна-метадычнымі пісьмамі Міністэрства адукацыі:

«Аб дзейнасці ўстаноў адукацыі, якія рэалізуюць адукацыйную праграму дашкольнай адукацыі, структурных падраздзяленняў устаноў абласных (Мінскага гарадскога) выканаўчых камітэтаў, гарадскіх, раённых выканаўчых камітэтаў, мясцовых адміністрацый раёнаў у гарадах, якія ажыццяўляюць дзяржаўна-ўладныя паўнамоцтвы ў сферы адукацыі, у 2025/2026 навучальным годзе»;

«Аб арганізацыі ў 2025/2026 навучальным годзе адукацыйнага працэсу пры вывучэнні вучэбных прадметаў і правядзенні факультатыўных заняткаў пры рэалізацыі адукацыйных праграм агульнай сярэдняй адукацыі»;

«Аб арганізацыі адукацыйнага працэсу пры атрыманні дашкольнай, агульнай сярэдняй і спецыяльнай адукацыі дома»;

«Аб арганізацыі дзейнасці ўстаноў адукацыі, якія рэалізуюць адукацыйную праграму дашкольнай адукацыі, адукацыйную праграму спецыяльнай адукацыі на ўзроўні дашкольнай адукацыі, адукацыйную праграму спецыяльнай адукацыі на ўзроўні дашкольнай адукацыі для асоб з інтэлектуальнай недастатковасцю ў летні перыяд»;

«Аб арганізацыі работы бібліятэк устаноў адукацыі, якія рэалізуюць адукацыйныя праграмы агульнай сярэдняй адукацыі, адукацыйныя праграмы спецыяльнай адукацыі на ўзроўні агульнай сярэдняй адукацыі»;

«Аб выкарыстанні сучасных інфармацыйна-камунікацыйных тэхналогій ва ўстановах агульнай сярэдняй адукацыі ў 2025/2026 навучальным годзе»;

«Аб арганізацыі прафесійнай падрыхтоўкі вучняў устаноў агульнай сярэдняй і спецыяльнай адукацыі на III ступені агульнай сярэдняй адукацыі ў рамках вучэбнага прадмета “Працоўнае навучанне”».

**I. ІНФАРМАЦЫЙНА-ПРАВАВАЯ ПАДТРЫМКА АДУКАЦЫЙНАГА ПРАЦЭСУ**

Нацыянальным цэнтрам прававой інфармацыі Рэспублікі Беларусь (далей – НЦПІ) рэкамендавана ў адукацыйным працэсе выкарыстоўваць афіцыйныя крыніцы прававой інфармацыі, у тым ліку пры арганізацыі дзейнасці ўстаноў адукацыі, якія рэалізуюць адукацыйную праграму спецыяльнай адукацыі на ўзроўні дашкольнай адукацыі, адукацыйную праграму спецыяльнай адукацыі на ўзроўні дашкольнай адукацыі для асоб з інтэлектуальнай недастатковасцю, адукацыйную праграму спецыяльнай адукацыі на ўзроўні агульнай сярэдняй адукацыі, адукацыйную праграму спецыяльнай адукацыі на ўзроўні агульнай сярэдняй адукацыі для асоб з інтэлектуальнай недастатковасцю.

Першакрыніцай дакладнай і актуальнай прававой інфармацыі з’яўляецца эталонны банк даных (далей – БД) прававой інфармацыі Рэспублікі Беларусь, які фарміруецца НЦПІ і распаўсюджваецца ў складзе інфармацыйна-пошукавых сістэм «ЭТАЛОН» і «ЭТАЛОН-ONLINE» *(*[*www.etalonline.by*](http://www.etalonline.by)*)*. Гэтыя сістэмы дазваляюць атрымаць доступ да афіцыйнай прававой інфармацыі ў актуальным стане і змяшчаюць не толькі ўвесь масіў заканадаўства Рэспублікі Беларусь, але і матэрыялы судовай і правапрымяняльнай практыкі, формы дакументаў:

БД**«Адукацыя» –** [*https://etalonline.by/dokumenty-po-temam/?tbd=35*](https://etalonline.by/dokumenty-po-temam/?tbd=35);

БД**«Тэхнічныя нарматыўныя прававыя акты» –** [*https://etalonline.by/dokumenty-po-temam/?tnpa=19*](https://etalonline.by/dokumenty-po-temam/?tnpa=19);

БД**«Правы непаўналетніх» –** [*https://etalonline.by/dokumenty-po-temam/?tbd=31*](https://etalonline.by/dokumenty-po-temam/?tbd=31);

праект **«Дзіцячы прававы сайт» –** [*https://mir.pravo.by*](https://mir.pravo.by/)*.*

Комплексную інфармацыйную падтрымку ўдзельнікам адукацыйнага працэсу забяспечвае нацыянальны адукацыйны партал*(*[*https://adu.by*](https://adu.by/)*).* У дапамогу педагагічным работнікам рэкамендуюцца наступныя раздзелы партала:

**«Нарматыўныя прававыя дакументы» –**[*https://adu.by*](https://adu.by/)*/* [*Галоўная / Нарматыўныя прававыя дакументы*](https://adu.by/ru/pedagogam/normativnye-pravovye-dokumenty.html);

**«Адукацыйны працэс. 2025/2026 навучальны год» –**[*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Спецыяльная адукацыя*](https://adu.by/ru/homeru/obrazovatelnyj-protsess/spetsialnoe-obrazovanie.html);

**«Алімпіяды, турніры, конкурсы» –** [*http://olimp.adu.by*](http://olimp.adu.by);

**«Абмяркоўваем вучэбныя праграмы, вучэбныя дапаможнікі» –** [*https://adu.by/*](https://adu.by/)[*Галоўная / Абмяркоўваем вучэбныя праграмы, вучэбныя дапаможнікі*](https://adu.by/ru/pedagogam/obsuzhdaem-uchebnye-programmy-uchebnye-posobiya.html) ;

**«Рэспубліканскі маніторынг якасці адукацыі» –** [*https://adu.by/*](https://adu.by/)[*Галоўная / Інфармацыя для педагогаў / Рэспубліканскі маніторынг як*](https://adu.by/ru/pedagogam/respublikanskij-monitoring-kachestva-obrazovaniya.html)*асці адукацыі*;

**«Выніковыя і ўступныя іспыты» –** [*https://adu.by*/](https://adu.by/) [*Галоўная / Інфармацыя для педагогаў / Выніковыя*](https://adu.by/ru/pedagogam/ekzameny.html) *і ўступныя іспыты*;

**Модуль «Вялікая Айчынная вайна» –** [*https://adu.by/*](https://adu.by/) [*Галоўная / Модуль «Вялікая Айчынная вайна»*](https://adu.by/ru/pedagogam/uchebnyj-modul-velikaya-otechestvennaya-vojna?format=html);

**«Прававая культура ўдзельнікаў адукацыйнага працэсу» –**[*https://www.adu.by/*](https://www.adu.by/)[*Галоўная / Інфармацыя для педагогаў / Прававая культура ўдзельнікаў адукацыйнага працэсу*](https://adu.by/ru/pedagogam/pravovaya-kultura-uchastnikov-obrazovatelnogo-protsessa.html);

**«Сацыяльна-педагагічная і псіхалагічная служба ўстановы адукацыі» –**[*https://www.adu.by/*](https://www.adu.by/) [*Галоўная / Адукацыйны працэс. 2025/2026 навучальны год / Сацыяльна-педагагічная і аказанне псіхала*](https://adu.by/ru/homeru/obrazovatelnyj-protsess/sotsialno-pedagogicheskaya-i-psikhologicheskaya-sluzhba-uchrezhdeniya-obrazovaniya.html)*гічнай дапамогі*;

**«Дадатковая адукацыя дзяцей і моладзі» –**[*https://www.adu.by/*](https://www.adu.by/)[*Галоўная / Адукацыйны працэс. 2025/2026 навучальны год / Дадатковая адукацыя дзяцей і моладзі*](https://adu.by/ru/homeru/obrazovatelnyj-protsess/dopolnitelnoe-obrazovanie-detej-i-molodezhi.html).

На нацыянальным адукацыйным партале функцыянуе раздзел **«Арганізацыя выхавання»:** [*https://vospitanie.adu.by*](https://vospitanie.adu.by/)*.*

*Звяртаем увагу* на раздзел нацыянальнага адукацыйнага партала **«Пыталіся – адказваем»** (тут можна задаць пытанне і аператыўна атрымаць адказ спецыяліста): [*https://adu.by/*](https://adu.by/)[*Галоўная / Пыталіся – адказваем*](https://adu.by/ru/roditelyam/sprashivali-otvechaem?format=html)*.*

*Нагадваем*, што ў навукова-метадычным часопісе «Спецыяльная адукацыя» (далей – часопіс) публікуюцца матэрыялы эфектыўнага педагагічнага вопыту, даюцца тлумачэнні па ўжыванні норм заканадаўства, публікуюцца адказы на актуальныя пытанні ў сферы спецыяльнай адукацыі, у тым ліку ў частцы арганізацыі адукацыйнага працэсу з вучнямі з АПФР, і іншае.

На старонках часопіса змяшчаюцца артыкулы вядучых навукоўцаў нашай краіны. Матэрыялы дысертацыйных даследаванняў аспірантаў і дактарантаў, выкладчыкаў, якія практыкуюць, прысвечаныя пытанням сацыяльнай адаптацыі асоб з АПФР, псіхолага-педагагічнае кансультаванне іх законных прадстаўнікоў.

Кожны нумар часопіса змяшчае публікацыі практычнага характару з вопыту работы ўстаноў адукацыі, лепшых педагогаў, а таксама паспяховы алгарытм работы па арганізацыі інтэграванага навучання і выхавання, фарміраванні інклюзіўнай культуры і рэалізацыі інклюзіўных практык у адукацыі.

На старонках часопіса змяшчаецца актуальная інфармацыя аб падзеях, якія адбываюцца ў сістэме спецыяльнай адукацыі, аб вопыце работы ўстаноў спецыяльнай адукацыі, педагогах, якія прысвяцілі сваю прафесійную дзейнасць працы з дзецьмі з АПФР. Змяшчаюцца метадычныя матэрыялы, каментарыі да вучэбных дапаможнікаў і г. д.

Штогод другі нумар часопіса змяшчае артыкулы па тэорыі і практыцы работы з дзецьмі з расстройствамі аўтыстычнага спектра.

II. НАВУКОВА-МЕТАДЫЧНАЕ ЗАБЕСПЯЧЭННЕ

2.1. Вучэбна-праграмная дакументацыя адукацыйных праграм спецыяльнай адукацыі

**2.1.1. Вучэбныя планы спецыяльнай адукацыі**

Адукацыйны працэс ва ўстановах адукацыі, якія рэалізуюць **адукацыйныя праграмы спецыяльнай адукацыі на ўзроўні дашкольнай адукацыі**, ажыццяўляецца з выкарыстаннем тыпавога вучэбнага плана спецыяльнай адукацыі на ўзроўні дашкольнай адукацыі, вучэбнага плана цэнтра карэкцыйна-развіваючага навучання і рэабілітацыі для выхаванцаў з цяжкімі, множнымі парушэннямі ў фізічным і (або) псіхічным развіцці, зацверджаных пастановай Міністэрства адукацыі Рэспублікі Беларусь ад 24 жніўня 2022 г. № 286.

На аснове тыпавога вучэбнага плана спецыяльнай адукацыі на ўзроўні дашкольнай адукацыі, праграм спецыяльнай адукацыі распрацоўваецца навучальны план спецыяльнага дзіцячага сада на бягучы навучальны год, які зацвярджаецца кіраўніком спецыяльнага дзіцячага сада.

Вучэбныя планы інтэграванага навучання і выхавання на ўзроўні дашкольнай адукацыі на бягучы навучальны год распрацоўваюцца ўстановамі адукацыі:

на аснове тыпавога вучэбнага плана спецыяльнай адукацыі на ўзроўні дашкольнай адукацыі пры стварэнні спецыяльнай групы, санаторнай спецыяльнай групы;

на аснове тыпавога вучэбнага плана спецыяльнай адукацыі на ўзроўні дашкольнай адукацыі і тыпавога вучэбнага плана спецыяльнай адукацыі на ўзроўні дашкольнай адукацыі пры стварэнні групы інтэграванага навучання і выхавання, санаторнай групы інтэграванага навучання і выхавання.

*Звяртаем увагу*, што вучэбныя планы інтэграванага навучання і выхавання на ўзроўні дашкольнай адукацыі на бягучы навучальны год зацвярджаюцца кіраўнікамі ўстаноў адукацыі па ўзгадненні з дзяржаўным цэнтрам карэкцыйна-развіваючага навучання і рэабілітацыі (далей – ЦКРНіР), каардынуючым дзейнасць у сферы спецыяльнай адукацыі   
на тэрыторыі адпаведнай адміністрацыйна-тэрытарыяльнай (тэрытарыяльнай) адзінкі, з заснавальнікамі гэтых устаноў адукацыі.

Тыпавым вучэбным планам спецыяльнай адукацыі на ўзроўні дашкольнай адукацыі пры рэалізацыі зместу адукацыйных галін «Развитие речи» і «Развіццё маўлення» прадугледжана:

засваенне адной з дадзеных адукацыйных галін у рабоце з дзецьмі з парушэннем слыху, цяжкімі парушэннямі маўлення, інтэлектуальнай недастатковасцю, расстройствамі аўтыстычнага спектра ў залежнасці ад выбару мовы навучання і выхавання законнымі прадстаўнікамі выхаванцаў;

засваенне дзвюх дзяржаўных моў адначасова, пачынаючы з другога паўгоддзя ў другой малодшай групе (ад 3 да 4 гадоў) у рабоце з дзецьмі з парушэннямі зроку, з парушэннямі функцый апорна-рухальнага апарату, цяжкасцямі ў навучанні.

*Звяртаем увагу*, што ў розных відах нерэгламентаванай дзейнасці (прадметная (у групах ранняга ўзросту), пазнавальная практычная, гульнявая, мастацкая, працоўная, зносіны) на працягу дня магчыма выкарыстанне дзвюх моў незалежна ад катэгорыі выхаванцаў з АПФР.

Пералік карэкцыйных заняткаў у тыпавым навучальным плане спецыяльнай адукацыі на ўзроўні дашкольнай адукацыі ўключае карэкцыйныя заняткі для розных катэгорый выхаванцаў з АПФР. Вучэбныя гадзіны, якія адведзены на правядзенне карэкцыйных заняткаў, не ўлічваюцца ў максімальную дапушчальную вучэбную нагрузку на тыдзень на аднаго выхаванца. Выбар напрамкаў карэкцыйных заняткаў для ўключэння ў вучэбны план на бягучы навучальны год залежыць ад структуры і ступені цяжкасці парушэнняў у фізічным і (або) псіхічным развіцці выхаванцаў з АПФР і ажыццяўляецца настаўнікам-дэфектолагам з улікам рэкамендацый ЦКРНіР і вынікаў паглыбленага псіхолага-педагагічнага абследавання выхаванцаў настаўнікам-дэфектолагам у пачатку навучальнага года. На аднаго выхаванца дазваляецца выбраць не больш за пяць напрамкаў карэкцыйных заняткаў.

На аснове вучэбнага плана ЦКРНіР для выхаванцаў з цяжкімі, множнымі парушэннямі ў фізічным і (або) псіхічным развіцці ЦКРНіР распрацоўвае вучэбны план на бягучы навучальны год, які зацвярджаецца кіраўніком.

Адукацыйны працэс ва ўстановах адукацыі, **якія рэалізуюць адукацыйныя праграмы спецыяльнай адукацыі на ўзроўні агульнай сярэдняй адукацыі**, ажыццяўляецца з выкарыстаннем вучэбных планаў спецыяльнай адукацыі на ўзроўні агульнай сярэдняй адукацыі, зацверджаных пастановай Міністэрства адукацыі Рэспублікі Беларусь.

*Звяртаем увагу* на наступныя змяненні ў вучэбных планах спецыяльнай адукацыі на ўзроўні агульнай сярэдняй адукацыі:

пералік вучэбных прадметаў у вучэбным плане спецыяльнай школы, спецыяльнай школы-інтэрната для вучняў з цяжкімі парушэннямі маўлення, вучэбным плане другога аддзялення спецыяльнай школы, спецыяльнай школы-інтэрната для вучняў з парушэннем слыху, вучэбным плане першага аддзялення спецыяльнай школы, спецыяльнай школы-інтэрната для вучняў з парушэннем слыху, вучэбным плане спецыяльнай школы, спецыяльнай школы-інтэрната для вучняў з парушэннямі зроку, вучэбным плане спецыяльнай школы, спецыяльнай школы-інтэрната для вучняў з цяжкасцямі ў навучанні, спецыяльнай школы-інтэрната для вучняў з парушэннямі функцый апорна-рухальнага апарату ***дапоўнены вучэбным прадметам «Гісторыя Беларусі ў кантэксце сусветнай гісторыі»***, які вывучаецца ў XI (XII) класах з улікам тэрміну атрымання адукацыі на I ступені агульнай сярэдняй адукацыі;

у вучэбным плане спецыяльнай школы, спецыяльнай школы-інтэрната для вучняў з цяжкімі парушэннямі маўлення, вучэбным плане другога аддзялення спецыяльнай школы, спецыяльнай школы-інтэрната для вучняў з парушэннем слыху, вучэбным плане першага аддзялення спецыяльнай школы, спецыяльнай школы-інтэрната для вучняў з парушэннем слыху, вучэбным плане спецыяльнай школы, спецыяльнай школы-інтэрната для вучняў з парушэннямі зроку, вучэбным плане спецыяльнай школы, спецыяльнай школы-інтэрната для вучняў з цяжкасцямі ў навучанні, вучэбным плане спецыяльнай школы, спецыяльнай школы-інтэрната для вучняў з парушэннямі функцый апорна-рухальнага апарату ***прадугледжаны вучэбныя гадзіны на вывучэнне***:

***вучэбнага прадмета «Выяўленчае мастацтва»*** для вучняў I– IV (V) класаў, якія асвойваюць змест адукацыйнай праграмы спецыяльнай адукацыі на ўзроўні агульнай сярэдняй адукацыі ***дома***;

***вучэбнага прадмета «Мастацтва (айчынная і сусветная мастацкая культура)»*** для вучняў V (VI)–IX (X) класаў, якія асвойваюць змест адукацыйнай праграмы спецыяльнай адукацыі на ўзроўні агульнай сярэдняй адукацыі ***дома***;

***вучэбнага прадмета «Асновы бяспекі жыццядзейнасці»*** для вучняў II (III)–V (VI) класаў, якія асвойваюць змест адукацыйнай праграмы спецыяльнай адукацыі на ўзроўні агульнай сярэдняй адукацыі ***дома***;

у вучэбным плане спецыяльнай школы, спецыяльнай школы-інтэрната для вучняў з цяжкімі парушэннямі маўлення, вучэбным плане другога аддзялення спецыяльнай школы, спецыяльнай школы-інтэрната для вучняў з парушэннем слыху, вучэбным плане першага аддзялення спецыяльнай школы, спецыяльнай школы-інтэрната для вучняў з парушэннем слыху, вучэбным плане спецыяльнай школы, спецыяльнай школы-інтэрната для вучняў з цяжкасцямі ў навучанні ***прадугледжаны вучэбныя гадзіны на вывучэнне вучэбнага прадмета «Чарчэнне»*** для вучняў X (XI) класаў з улікам тэрміну атрымання адукацыі на I ступені агульнай сярэдняй адукацыі, якія асвойваюць змест адукацыйнай праграмы спецыяльнай адукацыі на ўзроўні агульнай сярэдняй адукацыі ***дома***;

у вучэбным плане цэнтра карэкцыйна-развіваючага навучання і рэабілітацыі для вучняў з цяжкімі, множнымі парушэннямі ў псіхічным і (або) фізічным развіцці, вучэбным плане другога аддзялення спецыяльнай школы, спецыяльнай школы-інтэрната для вучняў з інтэлектуальнай недастатковасцю назва вучэбнага прадмета дзяржаўнага кампанента «Музычна-рытмічныя заняткі» ***зменена*** на «Музычна-рытмічная дзейнасць»;

у вучэбным плане спецыяльнай школы, спецыяльнай школы-інтэрната для вучняў з парушэннямі функцый апорна-рухальнага апарату назва карэкцыйных заняткаў «Рухальная мабільнасць» ***зменена*** на «Рухальная актыўнасць»;

у вучэбным плане спецыяльнай школы, спецыяльнай школы-інтэрната для вучняў з цяжкімі парушэннямі маўлення, вучэбным плане другога аддзялення спецыяльнай школы, спецыяльнай школы-інтэрната для вучняў з парушэннем слыху, вучэбным плане першага аддзялення спецыяльнай школы, спецыяльнай школы-інтэрната для вучняў з парушэннем слыху, вучэбным плане спецыяльнай школы, спецыяльнай школы-інтэрната для вучняў з цяжкасцямі ў навучанні, вучэбным плане першага аддзялення спецыяльнай школы, спецыяльнай школы-інтэрната для вучняў з інтэлектуальнай недастатковасцю ўстаноўлены 3 гадзіны на тыдзень з I па XI (XII) класы на вучэбны прадмет ***«Фізічная культура і здароўе».*** Трэцяя гадзіна будзе выдзелена на заняткі спортам, пры гэтым падзел на групы хлопчыкаў і дзяўчынак у X (XI)–XI (XII) класах не будзе ажыццяўляцца. Павелічэнне колькасці вучэбных гадзін па прадмеце «Фізічная культура і здароўе» не прадугледжана для вучняў, аднесеных да спецыяльнай медыцынскай групы;

у вучэбным плане спецыяльнай школы, спецыяльнай школы-інтэрната для вучняў з з парушэннямі зроку, вучэбным плане спецыяльнай школы, спецыяльнай школы-інтэрната для вучняў з цяжкасцямі ў навучанні, спецыяльнай школы-інтэрната для вучняў з парушэннямі функцый апорна-рухальнага апарату ўстаноўлены 3 гадзіны на тыдзень з I па XI (XII) класы на вучэбны прадмет ***«Адаптыўная фізічная культура».***

ЦКРНіР распрацоўваюць вучэбныя планы на аснове адпаведнага вучэбнага плана для вучняў з цяжкімі, множнымі парушэннямі ў фізічным і (або) псіхічным развіцці на бягучы навучальны год, якія зацвярджаюцца кіраўнікамі устаноў адукацыі.

Спецыяльныя школы, спецыяльныя школы-інтэрнаты распрацоўваюць вучэбныя планы на аснове адпаведных вучэбных планаў спецыяльных школ, спецыяльных школ-інтэрнатаў на бягучы навучальны год, якія зацвярджаюцца кіраўнікамі ўстаноў адукацыі.

Вучэбныя планы інтэграванага навучання і выхавання на ўзроўні агульнай сярэдняй адукацыі на бягучы навучальны год распрацоўваюцца ўстановамі адукацыі:

на аснове адпаведнага вучэбнага плана спецыяльнай школы, спецыяльнай школы-інтэрната пры стварэнні спецыяльнага класа;

на аснове тыпавога вучэбнага плана сярэдняй школы і аднаго або некалькіх (не больш за два) адпаведных вучэбных планаў спецыяльных школ, спецыяльных школ-інтэрнатаў пры стварэнні класа інтэграванага навучання і выхавання.

*Звяртаем увагу*, што вучэбныя планы інтэграванага навучання і выхавання на ўзроўні сярэдняй адукацыі на бягучы навучальны год зацвярджаюцца кіраўнікамі ўстаноў адукацыі на ўзгадненні з дзяржаўным ЦКРНіР, каардынуючым дзейнасць у сферы спецыяльнай адукацыі на тэрыторыі адпаведнай адміністрацыйна-тэрытарыяльнай (тэрытарыяльнай) адзінкі, з заснавальнікамі гэтых устаноў адукацыі.

Выбар формы правядзення карэкцыйных заняткаў (індывідуальная, групавая, падгрупавая), размеркаванне колькасці гадзін, вызначаных адпаведным вучэбным планам на правядзенне карэкцыйных заняткаў, ажыццяўляюцца настаўнікам-дэфектолагам з улікам структуры і ступені цяжкасці парушэнняў у фізічным і (або) псіхічным развіцці вучняў.

Парадак арганізацыі засваення зместу адукацыйных праграм спецыяльнай адукацыі на ўзроўнях дашкольнай і агульнай сярэдняй адукацыі дома ажыццяўляецца ў адпаведнасці з інструктыўна-метадычным пісьмом «Аб арганізацыі адукацыйнага працэсу пры атрыманні дашкольнай, агульнай сярэдняй і спецыяльнай адукацыі дома», размешчаным на інтэрнэт-партале Міністэрства адукацыі *(*[*edu.gov.by*](https://edu.gov.by/)*:* [*Узроўні адукацыя / Агульная сярэдняя адукацыя / Інфармацыя*](https://edu.gov.by/urovni-obrazovaniya/srenee-obr/srenee-obr/informatsiya/2024-2025-uchebnyy-god/)*).*

*Звяртаем увагу*, што ў мэтах сацыялізацыі вучняў, якія асвойваюць змест адпаведнай адукацыйнай праграмы спецыяльнай адукацыі дома, вучэбныя заняткі могуць арганізоўвацца дома або ў спалучэнні вучэбных заняткаў дома і ва ўстанове адукацыі, якая арганізавала навучанне і выхаванне дома (артыкул 152 Кодэкса аб адукацыі).

Адукацыйны працэс для асваення зместу адукацыйных праграм спецыяльнай адукацыі дома ажыццяўляецца па вучэбным плане для арганізацыі атрымання спецыяльнай адукацыі дома выхаванцам (вучнем), які распрацоўваецца ўстановай адукацыі на аснове адпаведных вучэбных планаў спецыяльнай адукацыі і з’яўляецца часткай вучэбнага плана ўстановы адукацыі на бягучы навучальны год.

Звяртаем увагу, што абавязковым з’яўляецца правядзенне тлумачальнай работы пра асаблівасці арганізацыі адукацыйнага працэсу ва ўмовах інтэграванага навучання і выхавання, фарміраванне пазітыўнага вобраза дзіцяці з АПФР ва ўсіх удзельнікаў адукацыйнага працэсу.

**2.1.2. Праграмы спецыяльнай адукацыі**

Праграмы спецыяльнай адукацыі размешчаны на нацыянальным адукацыйным партале: *[https://adu.by](https://adu.by/" \o "https://adu.by/)/* [*Галоўная / Адукацыйны працэс. 2025/2026 навучальны год / Спецыяльная адукацыя / Вучэбныя праграмы*](https://adu.by/ru/homeru/obrazovatelnyj-protsess/spetsialnoe-obrazovanie.html).

**На ўзроўні дашкольнай адукацыі** разам з адпаведнымі праграмамі спецыяльнай адукацыі для дзяцей з цяжкасцямі ў навучанні, з парушэннямі функцый апорна-рухальнага апарату пры вызначэнні зместу работы па адукацыйных галінах тыпавога вучэбнага плана спецыяльнай адукацыі на ўзроўні дашкольнай адукацыі рэкамендуецца выкарыстоўваць вучэбную праграму дашкольнай адукацыі. Спецыфіка яе рэалізацыі для дзяцей гэтых катэгорый вызначаецца ўмовамі, выбарам сродкаў, форм, метадаў, спецыяльных прыёмаў навучання; арганізацыяй адаптыўнага адукацыйнага асяроддзя з улікам адукацыйных патрэбнасцей выхаванцаў.

Адукацыйны працэс для выхаванцаў з парушэннямі зроку ва ўстановах адукацыі, якія рэалізуюць адукацыйныя праграмы спецыяльнай адукацыі на ўзроўні дашкольнай адукацыі, рэкамендуецца арганізоўваць у адпаведнасці з адаптаваным зместам вучэбнай праграмы дашкольнай адукацыі для дзяцей з парушэннямі зроку. Пры гэтым назвы і структуру раздзелаў, змест вучэбнага матэрыялу неабходна суадносіць з вучэбнай праграмай дашкольнай адукацыі, зацверджанай пастановай Міністэрства адукацыі Рэспублікі Беларусь ад 4 жніўня 2022 г. № 229.

Змест карэкцыйных заняткаў з выхаванцамі з АПФР вызначаецца адпаведнымі праграмамі карэкцыйных заняткаў, размешчаных на нацыянальным адукацыйным партале [*https://adu.by*](https://adu.by/)*/* [*Галоўная / Адукацыйны працэс. 2025/2026 навучальны год / Спецыяльная адукацыя / Вучэбныя*](https://adu.by/ru/homeru/obrazovatelnyj-protsess/spetsialnoe-obrazovanie.html) *праграмы.*

Да 2025/2026 навучальнага года падрыхтаваны праграмы спецыяльнай адукацыі **на ўзроўні агульнай сярэдняй адукацыі**:

вучэбная праграма па вучэбным прадмеце «Беларуская літаратура (літаратурнае чытанне)» для II–V класаў спецыяльнай школы, спецыяльнай школы-інтэрната для вучняў з цяжкімі парушэннямі маўлення з беларускай мовай навучання і выхавання; для II–V класаў спецыяльнай школы, спецыяльнай школы-інтэрната для вучняў з цяжкасцямі ў навучанні з беларускай мовай навучання і выхавання;

учебная программа по учебному предмету «Человек и мир» для IV класса второго отделения специальной школы, специальной школы-интерната для учащихся с нарушением слуха;

вучэбная праграма па вучэбным прадмеце «Чалавек і свет» для I–V класаў першага аддзялення спецыяльнай школы, спецыяльнай школы-інтэрната для вучняў з інтэлектуальнай недастатковасцю з беларускай мовай навучання і выхавання;

вучэбная праграма па вучэбным прадмеце «Выяўленчае мастацтва» для I–V класаў першага аддзялення спецыяльнай школы, спецыяльнай школы**-**інтэрната для вучняў з інтэлектуальнай недастатковасцю з беларускай мовай навучання і выхавання;

вучэбная праграма па вучэбным прадмеце «Элементы камп’ютарнай граматы» для VI–Х класаў першага аддзялення спецыяльнай школы, спецыяльнай школы-інтэрната для вучняў з інтэлектуальнай недастатковасцю з беларускай мовай навучання і выхавання;

вучэбная праграма па вучэбным прадмеце «Працоўнае навучанне» для VI–X класаў першага аддзялення спецыяльнай школы, спецыяльнай школы-інтэрната для вучняў з інтэлектуальнай недастатковасцю з беларускай мовай навучання і выхавання;

учебная программа по учебному предмету «Элементы грамоты и развитие речи» для I–X классов второго отделения специальной школы, специальной школы-интерната для учащихся с интеллектуальной недостаточностью;

учебная программа по учебному предмету «Элементы арифметики» для I–X классов второго отделения специальной школы, специальной школы-интерната для учащихся с интеллектуальной недостаточностью;

вучэбная праграма па вучэбным прадмеце «Беларуская мова» для   
I–V класаў спецыяльнай школы, спецыяльнай школы-інтэрната для вучняў з цяжкімі парушэннямі маўлення з беларускай мовай навучання і выхавання; для I–V класаў спецыяльнай школы, спецыяльнай школы-інтэрната для вучняў з цяжкасцямі ў навучанні з беларускай мовай навучання і выхавання;

учебная программа по учебному предмету «Русская литература (литературное чтение)» для II–V классов специальной школы, специальной школы-интерната для учащихся с тяжелыми нарушениями речи с русским языком обучения и воспитания; для II–V классов специальной школы, специальной школы-интерната для учащихся с трудностями в обучении с русским языком обучения и воспитания;

учебная программа по учебному предмету «Математика» для I–V классов второго отделения специальной школы, специальной школы-интерната для учащихся с нарушением слуха;

учебная программа по учебному предмету «Математика» для I–V классов специальной школы, специальной школы-интерната для учащихся с тяжелыми нарушениями речи с русским языком обучения и воспитания; для I–V классов специальной школы, специальной школы-интерната для учащихся с трудностями в обучении с русским языком обучения и воспитания;

вучэбная праграма па вучэбным прадмеце «Матэматыка» для I–V класаў спецыяльнай школы, спецыяльнай школы-інтэрната для вучняў з цяжкімі парушэннямі маўлення з беларускай мовай навучання і выхавання; для I–V класаў спецыяльнай школы, спецыяльнай школы-інтэрната для вучняў з цяжкасцямі ў навучанні з беларускай мовай навучання і выхавання;

программа коррекционных занятий «Формирование навыков коммуникации и взаимодействия» для I–IV (V) классов учебного плана специальной школы, специальной школы-интерната для учащихся с интеллектуальной недостаточностью, нарушением слуха, нарушениями зрения, трудностями в обучении, тяжелыми нарушениями речи, нарушениями функций опорно-­двигательного аппарата в сочетании с расстройствами аутистического спектра;

программа коррекционных занятий «Формирование социального поведения» для I–IV (V) классов учебного плана специальной школы, специальной школы-интерната для учащихся с интеллектуальной недостаточностью, нарушением слуха, нарушениями зрения, трудностями в обучении, тяжелыми нарушениями речи, нарушениями функций опорно­двигательного аппарата в сочетании с расстройствами аутистического спектра;

программа коррекционных занятий «Социально-бытовая ориентировка» для I–IV классов учебного плана специальной школы, специальной школы-интерната для учащихся с нарушениями функций опорно-двигательного аппарата с русским языком обучения и воспитания;

праграма карэкцыйных заняткаў вучэбнага плана спецыяльнай школы, спецыяльнай школы-інтэрната для вучняў з парушэннямі функцый апорна-рухальнага апарату «Сацыяльна-бытавая арыенціроўка» для I–IV класаў з беларускай мовай навучання і выхавання;

программа коррекционных занятий «Развитие познавательной деятельности» для I–V классов учебного плана специальной школы, специальной школы-интерната для учащихся с трудностями в обучении с русским языком обучения и воспитания;

праграма карэкцыйных заняткаў «Развіццё пазнавальнай дзейнасці» для I–V класаў вучэбнага плана спецыяльнай школы, спецыяльнай школы-інтэрната для вучняў з цяжкасцямі ў навучанні з беларускай мовай навучання і выхавання.

***Звяртаем увагу***, што пераходзіць на новыя вучэбныя праграмы па вучэбных прадметах варта паступова, па меры выпуску новых вучэбных дапаможнікаў.

Для паглыблення і пашырэння ведаў вучняў з АПФР па вучэбных прадметах могуць выкарыстоўвацца вучэбныя праграмы факультатыўных заняткаў для ўстаноў агульнай сярэдняй адукацыі.

Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by*](https://adu.by/)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html);[*https://adu.by*](https://adu.by/)*/* [*Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy.html).

Вучэбныя праграмы факультатыўных заняткаў выхаваўчай накіраванасці размешчаны на нацыянальным адукацыйным партале ў раздзеле «Арганізацыя выхавання»: [*https://vospitanie.adu.by*](https://vospitanie.adu.by/)*/* [*Вучэбныя праграмы факультатыўных заняткаў*](https://vospitanie.adu.by/organizatsiya-vospitaniya/uchebnie-programmi-fakultativnih-zanyatij.html).

2.2. Вучэбныя выданні

2.2.1. Вучэбныя выданні для вучняў з АПФР (вучэбныя дапаможнікі)

**На ўзроўні дашкольнай адукацыі** ў новым навучальным годзе ў адукацыйным працэсе для дзяцей з АПФР выкарыстоўвацца вучэбныя выданні, уключаныя ў «Пералік вучэбных выданняў для выкарыстання ва ўстановах адукацыі, якія рэалізуюць адукацыйную праграму дашкольнай адукацыі, адукацыйныя праграмы спецыяльнай адукацыі на ўзроўні дашкольнай адукацыі, у якасці вучэбных дапаможнікаў для выхаванцаў старшых груп (ад 5 да 7 гадоў) у 2025/2026 навучальным годзе» (зацверджаны Міністрам адукацыі Рэспублікі Беларусь 8 мая 2025 года) пры абавязковай адаптацыі матэрыялу з улікам пазнавальных магчымасцей і індывідуальных асаблівасцей выхаванцаў дадзенай катэгорыі.

Пералік вучэбных выданняў па дашкольнай адукацыі размяшчаецца на інтэрнэт-партале Міністэрства адукацыі *(*[*https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/informatsiya/nauchno-metodicheskoe-obespechenie*](https://edu.gov.by/urovni-obrazovaniya/doshkolnoe-obrazovanie/doshkolnoe-obrazovanie/informatsiya/nauchno-metodicheskoe-obespechenie/)*)*, нацыянальным адукацыйным партале *(*[*https://adu.by*](https://adu.by/) */* [[*Галоўная / Адукацыйны працэс. 2025/2026 навучальны год / Дашкольная адукацыя*](https://adu.by/ru/homeru/obrazovatelnyj-protsess/doshkolnoe-obrazovanie.html)*)*](https://adu.by/ru/homeru/obrazovatelnyj-protsess/doshkolnoe-obrazovanie.html).

*Звяртаем увагу,* што ў 2025 годзе ажыццёўлены выпуск абноўленых (перагледжаных і дапоўненых) навучальных дапаможнікаў ВМК «Мае першыя ўрокі». У сувязі са значнымі зменамі, унесенымі ў змест гэтых вучэбных дапаможнікаў, у 2025/2026 навучальным годзе ўсе выхаванцы старшых груп павінны быць забяспечаны вучэбнымі дапаможнікамі ВМК **«Мае першыя ўрокі»** 2025 года выдання, у тым ліку выхаванцы з АПФР (акрамя невідушчых), якія асвойваюць адукацыйную праграму спецыяльнай адукацыі на ўзроўні дашкольнай адукацыі ва ўстановах спецыяльнай адукацыі або ва ўстановах дашкольнай адукацыі.

Пры неабходнасці дыдактычны матэрыял адаптуецца выхавальнікам і (або) настаўнікам-дэфектолагам з улікам індывідуальных пазнавальных магчымасцей і асаблівасцей кожнай назалагічнай групы выхаванцаў: з інтэлектуальнай недастатковасцю; цяжкімі парушэннямі маўлення, парушэннем слыху, парушэннямі зроку, цяжкасцямі ў навучанні, парушэннямі функцый апорна-рухальнага апарату, расстройствамі аўтыстычнага спектра.

**На ўзроўні агульнай сярэдняй адукацыі** ў новым навучальным годзе ў адукацыйным працэсе будуць выкарыстоўвацца вучэбныя выданні, уключаныя ў «Пералік вучэбных дапаможнікаў, якія прыгодныя для выкарыстання ў бібліятэчных фондах устаноў адукацыі, якія рэалізуюць адукацыйныя праграмы спецыяльнай адукацыі на ўзроўні агульнай сярэдняй адукацыі, у 2025/2026 навучальным годзе» (зацверджаны Міністрам адукацыі Рэспублікі Беларусь 12 чэрвеня 2025 года). Дадзены дакумент апублікаваны ў бюлетэні «Зборнік нарматыўных дакументаў Міністэрства адукацыі Рэспублікі Беларусь», размешчаны на нацыянальным адукацыйным партале: [*https://adu.by*](https://adu.by/)*/* [*Галоўная / Адукацыйны працэс. 2025/2026 навучальны год* */* *Спецыяльная адукацыя* */* *Пералік вучэбных выданняў для ўстаноў спецыяльнай адукацыі*.](https://adu.by/ru/homeru/obrazovatelnyj-protsess/spetsialnoe-obrazovanie.html)

Электронныя версіі вучэбных дапаможнікаў размешчаны на нацыянальным адукацыйным партале: [*https://e-padruchnik-asabliva.adu.by*](http://e-padruchnik-asabliva.adu.by/)*.*

Да 2025/2026 навучальнага года падрыхтаваны вучэбны дапаможнік «Беларусь – наша Радзіма. Падарунак Прэзідэнта Рэспублікі Беларусь А. Р. Лукашэнкі першакласніку» (аўтары суправаджальнага тэксту, складальнікі: Л. Ф. Кузняцова, В. І. Цірынава, Н. Г. Ваніна, Д. В. Аўчароў). Вучэбнае выданне абсталявана элементам дапоўненай рэальнасці – аўдыягідам, даступным па QR-кодзе. З дапамогай мабільнага ўстройства вучні змогуць праслухаць інфармацыю па тэме, якой прысвечаны разварот дапаможніка.

Вучэбны дапаможнік прызначаны для арганізацыі вучэбна-пазнавальнай дзейнасці вучняў на вучэбных занятках і ў пазанавучальнай дзейнасці (на класных і інфармацыйных гадзінах, у аб’яднаннях па інтарэсах, групе падоўжанага дня).

Рэкамендацыі па выкарыстанні ў адукацыйным працэсе дадзенага вучэбнага выдання размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-i-iv-klassy.html)*.*

*Звяртаем увагу,* што дадатковыя матэрыялы, размешчаныя ў падручніках і вучэбных дапаможніках пад QR-кодам, выкарыстоўваюцца толькі па жаданні вучняў пры падрыхтоўцы дамашніх заданняў.

**2.2.2. Вучэбныя выданні для педагагічных работнікаў**

Да 2025/2026 навучальнага года **падрыхтаваны наступныя вучэбныя выданні**:

*Довнар, Л. А.* Человек и мир. 1–3 классы. Дидактический материал : учеб. наглядное пособие для учреждений образования, реализующих образоват. программы общ. сред. и спец. образования, с белорус. и рус. языками обучения и воспитания / Л. А. Довнар. – Минск : Адукацыя і выхаванне, 2025.

*Феклистова, С. Н.* От звука к речи: обучение произношению учащихся с нарушением слуха на коррекционных занятиях. 1–5 классы : учеб. наглядное пособие для учреждений образования, реализующих образоват. программу спец. образования на уровне общ. сред. образования / С. Н. Феклистова, О. П. Коляда. – Минск : Академия образования, 2025.

Организация и содержание коррекционно-направленного обучения и воспитания учащихся с особенностями психофизического развития : учеб.-метод. пособие для пед. работников учреждений образования, реализующих образоват. программы спец. образования на уровне общ. сред. образования, c белорус. и рус. языками обучения и воспитания /

О. С. Хруль [и др.]. – Минск : Академия образования, 2025.

*Гладкая, В. В.* Коррекционные занятия «Развитие познавательной деятельности» с учащимися с трудностями в обучении : пособие для учителей-дефектологов учреждений образования, реализующих образоват. программу спец. образования на уровне общ. сред. образования, с белорус. и рус. языками обучения и воспитания / В. В. Гладкая. – Минск : Академия образования, 2025.

Растем и развиваемся вместе (от 3 до 4 лет) : пособие для пед. работников учреждений образования, реализующих образоват. программу спец. образования на уровне дошкольного образования, с белорус. и рус. языками обучения и воспитания: с электронным приложением / Н. А. Бужинская [и др.] ; под науч. ред. Т. В. Лисовской. – Минск : Адукацыя і выхаванне, 2025 (Серия «Инклюзия»)

Пространственно-временная ориентировка детей с нарушениями зрения дошкольного возраста : учеб. наглядное пособие для учреждений образования, реализующих образоват. программу спец. образования на уровне дошкольного образования, с белорус. и рус. языками обучения и воспитания / О. С. Хруль [и др.]. – Минск : Академия образования, 2025.

Выдавецтва «Адукацыя і выхаванне» па заказе Міністэрства адукацыі выпусціла серыі кніг «Славим Родину трудом», «Я горжусь! / Я ганаруся!». Змест кніг серыі «Славим Родину трудом» накіраваны на папулярызацыю і павышэнне прэстыжу рабочых прафесій у рамках праграмы ранняй прафесійнай арыентацыі дзяцей. Кнігі серыі «Я горжусь! / Я ганаруся!» накіраваны на фарміраванне ў навучэнцаў гістарычнай памяці, выхаванне павагі да сваёй Айчыны.

Рэкамендацыі па выкарыстанні ў адукацыйным працэсе кніг серый «Славим Родину трудом», «Я горжусь! / Я ганаруся!» размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html).

*Звяртаем увагу,* што ў адпаведнасці з пунктам 10 артыкула 86 Кодэкса аб адукацыі да выкарыстання ў адукацыйным працэсе дапускаюцца падручнікі, вучэбныя дапаможнікі і іншыя вучэбныя выданні, афіцыйна зацверджаныя або дапушчаныя ў якасці адпаведнага віду вучэбнага выдання Міністэрствам адукацыі Рэспублікі Беларусь, рэкамендаваныя арганізацыямі, якія ажыццяўляюць навукова-метадычнае забеспячэнне адукацыі.

У адпаведнасці з пунктам 5 артыкула 273 Кодэкса аб адукацыі адукацыйны працэс пры рэалізацыі адукацыйнай праграмы спецыяльнай адукацыі на ўзроўні агульнай сярэдняй адукацыі, адукацыйнай праграмы спецыяльнай адукацыі на ўзроўні агульнай сярэдняй адукацыі для асоб з інтэлектуальнай недастатковасцю можа быць арганізаваны з выкарыстаннем падручнікаў, вучэбных дапаможнікаў і іншых вучэбных выданняў для спецыяльных школ і (або) устаноў агульнай сярэдняй адукацыі.

Ва ўстановах адукацыі, якія рэалізуюць адукацыйны працэс на беларускай мове, могуць выкарыстоўвацца дапаможнікі для педагагічных работнікаў на рускай мове.

III. АСАБЛІВАСЦІ АРГАНІЗАЦЫІ АДУКАЦЫЙНАГА ПРАЦЭСУ

Адукацыйны працэс ва ўстановах адукацыі, якія рэалізуюць адукацыйныя праграмы спецыяльнай адукацыі, павінен забяспечваць:

якасць спецыяльнай адукацыі;

фарміраванне функцыянальнай адукаванасці ў розных сферах жыццядзейнасці;

ахову здароўя вучняў;

захаванне санітарных норм, правіл і гігіенічных нарматываў;

стварэнне бяспечных умоў пры арганізацыі адукацыйнага працэсу;

стварэнне ўмоў для развіцця творчых здольнасцей вучняў, далучэнне іх да розных відаў сацыяльна значнай дзейнасці;

стварэнне спецыяльных умоў для атрымання адукацыі асобамі з АПФР і аказанне ім карэкцыйна-педагагічнай і лагапедычнай дапамогі;

аказанне сацыяльна-педагагічнай падтрымкі і псіхалагічнай дапамогі ўдзельнікам адукацыйнага працэсу;

карэкцыйную накіраванасць навучання і выхавання вучняў з АПФР.

*Звяртаем увагу*, што з’яўляецца абавязковым правядзенне інфармацыйна-растлумачальнай і кансультатыўнай работы з законнымі прадстаўнікамі аб асаблівасцях арганізацыі адукацыйнага працэсу пры рэалізацыі адукацыйных праграм спецыяльнай адукацыі і асаблівасцях аказання карэкцыйна-педагагічнай дапамогі, прыцягнення ўвагі вучняў, іх законных прадстаўнікоў, педагагічных работнікаў да праблем асоб з інваліднасцю, фарміраванні каштоўнасных адносін да ўзаемадзеяння і атрымання вопыту сумеснай дзейнасці.

**3.1. Пачатак і завяршэнне чвэрцяў, канікул**

У 2025/2026 навучальным годзе арганізацыя адукацыйнага працэсу ажыццяўляецца па чвэрцях у наступныя тэрміны:

I чвэрць – з 1 верасня па 1 лістапада 2025 г.;

II чвэрць – з 10 лістапада па 24 снежня 2025 г.;

III чвэрць – з 8 студзеня па 21 сакавіка 2026 г.;

IV чвэрць – з 30 сакавіка па 31 мая 2026 г., а для вучняў IX (X)–XI (XII) класаў з 30 сакавіка па 25 мая 2026 г.

Для вучняў Х класаў, якія навучаюцца па адукацыйнай праграме спецыяльнай адукацыі на ўзроўні агульнай сярэдняй адукацыі па вучэбным плане цэнтра карэкцыйна-развіваючага навучання і рэабілітацыі для вучняў з цяжкімі, множнымі парушэннямі ў фізічным і (або) псіхічным развіцці, вучэбным плане другога аддзялення спецыяльнай школы, спецыяльнай школы-інтэрната для вучняў з інтэлектуальнай недастатковасцю, вучэбныя заняткі завяршаюцца **31 мая 2026 г.**

На працягу навучальнага года ўстанаўліваюцца **канікулы**:

восеньскія – 8 дзён, з 2 лістапада па 9 лістапада 2025 г. уключна;

зімовыя – 14 дзён, з 25 снежня 2025 г. па 7 студзеня 2026 г. уключна;

вясновыя – 8 дзён, з 22 сакавіка па 29 сакавіка 2026 г. уключна;

летнія – 92 дні, з 1 чэрвеня па 31 жніўня 2026 г., для вучняў, якія завяршылі навучанне на II ступені агульнай сярэдняй адукацыі, – 82 дні, з 11 чэрвеня па 31 жніўня 2026 г. уключна.

Для вучняў I і II класаў (III класаў для вучняў з АПФР з пяцігадовым тэрмінам навучання на I ступені агульнай сярэдняй адукацыі) у трэцяй чвэрці праводзяцца дадатковыя зімовыя канікулы з 16 лютага па 22 лютага 2026 г. уключна працягласцю 7 дзён.

Ва ўстанове адукацыі, якая рэалізуе адукацыйную праграму спецыяльнай адукацыі на ўзроўні дашкольнай адукацыі, устанаўліваюцца канікулы. Агульная працягласць канікул складае 112 каляндарных дзён: летнія – 92 каляндарныя дні, зімовыя – 10 каляндарных дзён, вясновыя – 10 каляндарных дзён.

Падчас канікул з выхаванцамі праводзяцца мерапрыемствы фізкультурна-аздараўленчай і мастацка-эстэтычнай накіраванасці. Рэкамендуем арганізоўваць і праводзіць канікулы з улікам перыядаў канікул для вучняў ва ўстановах агульнай сярэдняй адукацыі.

**3.2. Планаванне дзейнасці ўстаноў адукацыі**

Гадавы план работы на навучальны год з’яўляецца асноўным лакальным дакументам, які вызначае змест дзейнасці ўстановы адукацыі на працягу навучальнага года.

У гадавым плане павінна забяспечвацца ўнутраная лагічная сувязь зместу яго частак: аналізу, мэт і задач, планаваных дзеянняў і мерапрыемстваў.

Да гадавога плана прад’яўляюцца пэўныя патрабаванні:

мэты і задачы павінны быць канкрэтныя, рэалістычныя і такія, якія можна прадыягнаставаць;

раздзелы гадавога плана павінны быць узаемазвязаны, а мерапрыемствы – скаардынаваны (з указаннем канкрэтных тэрмінаў выканання);

павінны быць прадстаўлены ўсе напрамкі работы і закранута дзейнасць усіх структурных падраздзяленняў.

Планаванню папярэднічаюць сістэмны аналіз дзейнасці ўстановы адукацыі за папярэдні навучальны год і дыягностыка цяжкасцей і патрэб усіх удзельнікаў адукацыйнага працэсу.

У адпаведнасці з пастаўленымі задачамі **гадавы план** можа ўключаць у сябе наступныя **структурныя кампаненты**:

***Арганізацыйна-педагагічныя мерапрыемствы:*** работа інфармацыйна-метадычнага кабінета; арганізацыя адукацыйнай дзейнасці, якая прадастаўляецца ўстановай адукацыі; узаемадзеянне з зацікаўленымі органамі і арганізацыямі; фарміраванне і аснашчэнне развіццёвага прадметна-прасторавага асяроддзя; арганізацыя дзейнасці педагагічных саветаў, сходаў педагагічнага калектыву, працоўнага калектыву; забеспячэнне бяспекі адукацыйнага працэсу; меры сацыяльнай абароны вучняў (забеспячэнне вучэбнымі комплексамі, падручнікамі і вучэбнымі дапаможнікамі, арганізацыя падвозу вучняў і інш.); улік далейшага жыццеўладкавання выпускнікоў установы адукацыі; узаемадзеянне з установамі дадатковай адукацыі дзяцей і моладзі і інш.

Арганізацыя адукацыйнага працэсу: складанне і зацвярджэнне вучэбнага плана спецыяльнай адукацыі (інтэграванага навучання і выхавання) на бягучы навучальны год; раскладаў заняткаў, вучэбных заняткаў, карэкцыйных, факультатыўных, стымулюючых і падтрымліваючых заняткаў; забеспячэнне пераемнасці паміж ступенямі адукацыі; камплектаванне і арганізацыя работы аб’яднанняў па інтарэсах, спартыўных секцый; арганізацыя дадатковых адукацыйных паслуг; мерапрыемствы па падрыхтоўцы і правядзенні выніковай атэстацыі і выпускных экзаменаў па завяршэнні навучання і выхавання на II і III ступенях агульнай сярэдняй адукацыі; мерапрыемствы па прафарыентацыі вучняў; арганізацыя працоўнага навучання; дзейнасць рэсурснага цэнтра і іншае.

***Работа з педагагічнымі кадрамі:*** павышэнне кваліфікацыі педагагічных работнікаў у курсавы і міжкурсавы перыяды; падрыхтоўка і правядзенне атэстацыі педагагічных работнікаў; вывучэнне, абагульненне, укараненне, распаўсюджванне эфектыўнага педагагічнага вопыту; самаадукацыя педагагічных работнікаў; эксперыментальная (інавацыйная) дзейнасць педагагічнага калектыву; кансультатыўна-метадычная работа і інш.

***Выхаваўчая і ідэалагічная работа:*** сістэмаўтваральныя мерапрыемствы выхаваўчай, ідэалагічнай работы (ідэалагічнае, грамадзянскае і патрыятычнае выхаванне, ваенна-патрыятычнае, духоўна-маральнае, экалагічнае, прававое, сямейнае, эканамічнае, эстэтычнае, працоўнае і прафесійнае выхаванне), сацыяльна-педагагічнай і псіхалагічнай работы ўстановы адукацыі, накіраваныя на рашэнне вызначаных у гадавым плане адзіных мэт і задач; мерапрыемствы па інфармацыйна-метадычным суправаджэнні выхаваўчай работы, па ажыццяўленні ўзаемадзеяння з сям’ёй, грамадскасцю і соцыумам (правядзенне бацькоўскіх сходаў, узаемадзеянне з грамадскімі арганізацыямі) і інш.

***Медыцынска-сацыяльнае суправаджэнне адукацыйнага працэсу:*** формы работы медыцынскіх работнікаў, мерапрыемствы па ўмацаванні і захаванні здароўя ўдзельнікаў адукацыйнага працэсу; фарміраванне ў вучняў навыкаў здаровага ладу жыцця, навыкаў сацыялізацыі і інш.

***Работа з сям’ёй, грамадскасцю, соцыумам:*** формы работы па павышэнні кампетэнтнасці законных прадстаўнікоў непаўналетніх, уключэнні іх у адукацыйны працэс; мерапрыемствы па ўзаемадзеянні з грамадскімі аб’яднаннямі і арганізацыямі па пытаннях уключэння вучняў з АПФР у соцыум, а таксама накіраваныя на фарміраванне пазітыўнага стаўлення грамадства да дадзенай катэгорыі вучняў і інш.

***Кантроль (самакантроль):*** віды і змест кантролю.

***Адміністрацыйна-гаспадарчая (фінансава-гаспадарчая) дзейнасць:*** работа па ўмацаванні матэрыяльна-тэхнічнай базы ўстановы адукацыі (набыццё сродкаў навучання, спартыўнага інвентару, тэхналагічнага абсталявання); ажыццяўленне рамонтных работ; пазабюджэтная дзейнасць; расходаванне фінансавых сродкаў, афармленне фінансавай дакументацыі; мерапрыемствы па ахове працы; выкананне прадпісанняў раённых (гарадскіх) аддзелаў па надзвычайных сітуацыях, раённых (гарадскіх) цэнтраў гігіены і эпідэміялогіі; узаемадзеянне з прадпрыемствамі і інш.

Напрамкі дзейнасці вызначаюцца з улікам спецыфікі канкрэтнай установы адукацыі і адлюстроўваюцца ў кожным раздзеле плана на навучальны год.

У спецыяльных школах, спецыяльных школах-інтэрнатах, ва ўстановах агульнай сярэдняй адукацыі, якія рэалізуюць адукацыйныя праграмы спецыяльнай адукацыі на ўзроўні дашкольнай адукацыі, планаванне работы на навучальны год па ўсіх напрамках сваёй дзейнасці ажыццяўляецца як на ўзроўні агульнай сярэдняй адукацыі, так і на ўзроўні дашкольнай адукацыі.

Гадавы план работы ўстановы адукацыі пасля разгляду на пасяджэнні педагагічнага савета зацвярджаецца кіраўніком установы адукацыі.

**3.3. Асаблівасці арганізацыі адукацыйнага працэсу з дзецьмі ранняга ўзросту з АПФР ва ўстановах адукацыі, якія рэалізуюць адукацыйныя праграмы спецыяльнай адукацыі на ўзроўні дашкольнай адукацыі, ва ўстановах адукацыі, якія рэалізуюць адукацыйныя праграмы спецыяльнай адукацыі на ўзроўні агульнай сярэдняй адукацыі,** раскрыты ў інструктыўна-метадычным пісьме Міністэрства адукацыі Рэспублікі Беларусь «Аб дзейнасці ўстаноў дашкольнай, агульнай сярэдняй і спецыяльнай адукацыі, структурных падраздзяленняў абласных (Мінскага гарадскога) выканаўчых камітэтаў, гарадскіх, раённых выканаўчых камітэтаў, мясцовых адміністрацый раёнаў у гарадах, якія ажыццяўляюць дзяржаўна-ўладныя паўнамоцтвы ў сферы адукацыі, пры арганізацыі адукацыйнага працэсу для вучняў з асаблівасцямі псіхафізічнага развіцця ў 2024/2025 навучальным годзе» і мінулых гадоў, архіў якіх размешчаны на нацыянальным адукацыйным партале.

**3.4. Рэалізацыя кампетэнтнаснага падыходу ў працэсе вучэбных заняткаў з навучэнцамі з АПФР**

«Кампетэнтнасны падыход у адукацыі прызнаецца ключавым» – адлюстравана ў Канцэпцыі развіцця сістэмы адукацыі Рэспублікі Беларусь да 2030 года. Адпаведна, патрабуюцца пэўныя змены ў практыцы педагагічнай работы ў рэчышчы кампетэнтнаснага падыходу.

З пазіцыі кампетэнтнаснага падыходу адукацыя разглядаецца як працэс фарміравання кампетэнцый. Мэтавым арыенцірам адукацыйнага працэсу выступае сістэма кампетэнцый у рамках кожнага віду адукацыі.

Кампетэнцыя вызначаецца як «здольнасць і гатоўнасць дзейнічаць у жыццёва важных сітуацыях» (А. М. Канаплёва, Т. Л. Ляшчынская, Т. В. Лісоўская). Сістэма адукацыйных кампетэнцый, якая выступае мэтавым арыенцірам адукацыйнага працэсу з вучнямі любых груп, прадстаўлена *прадметнымі, метапрадметнымі і асобаснымі* кампетэнцыямі.

На аснове кампетэнтнаснага падыходу ў працэсе навучання па любым вучэбным прадмеце ў полі ўвагі настаўніка, настаўніка-дэфектолага павінна быць трыяда адукацыйных кампетэнцый, якія фарміруюцца ў вучняў з АПФР, – прадметных, метапрадметных і асобасных. Арыенцір на фарміраванне сістэмы кампетэнцый трэба адлюстроўваць у *задачах да вучэбных заняткаў*. Мэтазгодна ставіць да ўрокаў дзве групы задач – адукацыйныя і карэкцыйна-развіваючыя, вылучаючы ў першай групе задачы, накіраваныя на фарміраванне трох груп кампетэнцый: прадметных, метапрадметныя і асобасных.

Напрыклад, задачы да ўрока па вучэбным прадмеце «Сацыяльна-бытавая арыенціроўка».

**Тэма ўрока:** Мыццё рук (I клас).

**Задачы ўрока**

***адукацыйныя:***

*фарміраваць прадметныя кампетэнцыі:* уменне мыць рукі, усведамленне неабходнасці шматразовага мыцця рук на працягу дня;

*фарміраваць метапрадметныя кампетэнцыі:* уменне арыентавацца ў заданні, вызначаць неабходныя сродкі і дзеянні для яго выканання, кантраляваць правільнасць выканання дзеянняў;

*фарміраваць асобасныя кампетэнцыі:* імкненне клапаціцца пра сваё здароўе і здароўе іншых, патрэба ў падтрыманні чысціні рук на працягу дня;

***карэкцыйна-развіваючыя:***

фарміраваць уменні ўстанаўліваць прычынна-выніковыя адносіны (паміж чысцінёй рук і здароўем чалавека), адносіны паслядоўнасці (спачатку, потым);

фарміраваць уменне адэкватна выкарыстоўваць у маўленні словы, якія абазначаюць прадметы (назвы прадметаў гігіены – мыла, ручнік), прыметы (чысты, брудны), дзеянні (памыць – намыліць, выцерці).

Арыенцір у працэсе навучання вучняў з АПФР на сістэму кампетэнцый заканамерна прадугледжвае змяненні і ў *змесце педагагічнай дыягностыкі* па вучэбным прадмеце. Неабходна ўтрымліваць у полі ўвагі і адсочваць эфектыўнасць работы над трыядай адукацыйных вынікаў – прадметнымі, метапрадметнымі і асобаснымі кампетэнцыямі.

Апора на кампетэнтнасны падыход прадугледжвае пэўныя змены і ў *методыцы* педагагічнай работы. Па-першае, сутнасць паняцця «кампетэнцыя» (здольнасць і гатоўнасць дзейнічаць у жыццёва важных сітуацыях) указвае на тое, што пры фарміраванні кампетэнцый увага настаўніка павінна акцэнтавацца на іх асноўных складніках – *уменнях* дзейнічаць у неабходных жыццёвых сітуацыях (здольнасць дзейнічаць) *і* *адносінах* да гэтых дзеянняў (гатоўнасць дзейнічаць). Тым самым узмацняецца практычная накіраванасць дзейнасці вучняў. Па-другое, арыентуючыся на сістэму кампетэнцый, педагог прадумвае варыянты заданняў, у працэсе якіх можна фарміраваць кампетэнцыі розных груп: прадметныя + метапрадметныя, прадметныя + асобасныя, прадметныя + метапрадметныя + асобасныя.

Такім чынам, рэалізацыя кампетэнтнаснага падыходу ў практыцы спецыяльнай адукацыі прадугледжвае:

усведамленне педагогамі сутнасці паняцця «кампетэнцыя», трох асноўных груп кампетэнцый, што выдзяляюцца на сучасным этапе ў якасці адукацыйных арыенціраў, і расстаноўку на гэтай аснове пэўных акцэнтаў у адукацыйным працэсе;

адлюстраванне арыенціра на фарміраванне трох груп кампетэнцый у задачах вучэбных заняткаў з вучнямі з АПФР;

змяненне ў змесце педагагічнай дыягностыкі: адсочванне выніковасці работы не толькі над прадметнымі, але і над метапрадметнымі і асобаснымі кампетэнцыямі;

узмацненне практычнай накіраванасці дзейнасці вучняў за кошт увагі педагога і да ўмення дзяцей прымяняць сфарміраваныя дзеянні ў неабходных жыццёвых сітуацыях, і да адносін да дзеянняў, якія асвойваюцца;

павелічэнне варыятыўнасці вучэбных заданняў з улікам іх арыентаванасці на фарміраванне розных груп кампетэнцый і іх спалучэнняў.

***Асаблівасці планавання педагагічнай работы па асобных вучэбных прадметах з вучнямі з АПФР*.**

*Звяртаем увагу* на тое, што існуюць розныя падыходы да планавання вучэбных заняткаў па вучэбных прадметах. У вучэбных праграмах па асобных вучэбных прадметах размеркаванне праграмнага зместу па класах, а таксама ўказанне на колькасць гадзін па раздзелах з’яўляюцца прыкладнымі (напрыклад, вучэбныя праграмы па вучэбных прадметах «Сацыяльна-бытавая арыенціроўка», «Асновы бяспекі жыццядзейнасці» для першага аддзялення спецыяльнай школы, спецыяльнай школы-інтэрната для вучняў з інтэлектуальнай недастатковасцю). Актуальны змест навучання для вучняў канкрэтнага класа, а таксама колькасць гадзін на вывучэнне вучэбнага матэрыялу раздзелаў і тэм педагагічны работнік вызначае на аснове вынікаў педагагічнай дыягностыкі. Для яе правядзення ў пачатку кожнага года навучання прадугледжаны ўступныя ўрокі (2-4 гадзіны), пасля чаго складаецца каляндарна-тэматычнае планаванне па адпаведным вучэбным прадмеце.

***Асаблівасці планавання карэкцыйнай работы з вучнямі з АПФР.***

Карэкцыйная работа накіравана на ліквідацыю або паслабленне парушэнняў у псіхічным і (або) фізічным развіцці, праз якія вучні з АПФР маюць цяжкасці ў засваенні адукацыйных (прадметных, метапрадметных, асобасных) і сацыяльных кампетэнцый.

Спецыфіка мэты і зместу дзейнасці настаўніка-дэфектолага ў рамках карэкцыйных заняткаў вызначае асаблівы падыход да планавання гэтай работы:

1. каляндарна-тэматычнае планаванне па карэкцыйных занятках ажыццяўляецца настаўнікам-дэфектолагам на дыягнастычнай аснове;
2. планаванне карэкцыйнай работы характарызуецца гнуткасцю, таму каляндарна-тэматычнае планаванне па карэкцыйных занятках можа ўключаць вызначэнне тэм, задач, дат правядзення заняткаў, зместу і паслядоўнасці работы, але не колькасці заняткаў, за якую мяркуецца ліквідаваць тую ці іншую праблему ў развіцці;
3. планаванне карэкцыйнай работы з’яўляецца індывідуальна арыентаваным, таму ў каляндарна-тэматычным планаванні па карэкцыйных занятках павінен быць бачны (паказаны) кожны вучань.

Этапы дзейнасці настаўніка-дэфектолага пры планаванні карэкцыйнай работы наступныя.

*Першы этап – пачатковы дыягнастычны.*

Кожны працэс, які фарміруецца ў вучняў у вучэбнай дзейнасці (чытанне, пісьмо, лічэнне, рашэнне задач і г. д.), грунтуецца на пэўнай сістэме псіхічных функцый. Паспяховасць асваення вучэбных працэсаў дзецьмі залежыць ад стану развіцця гэтых функцый. Таму мэтай дадзенага этапу дзейнасці настаўніка-дэфектолага з’яўляецца выяўленне недастаткова развітых псіхічных функцый, з-за стану якіх у вучня могуць узнікнуць (ці паўсталі ўжо) цяжкасці ў засваенні зместу вучэбных праграм (у засваенні адукацыйных кампетэнцый), у засваенні сацыяльных кампетэнцый. Фіксуюцца таксама захаваныя функцыі («залатнікі здароўя», паводле Л. С. Выгоцкага) – тое, на што можна абапірацца ў рабоце з канкрэтным дзіцем, і што таксама важна для вызначэння магчымых кампенсаторных механізмаў пры сур’ёзных парушэннях тых ці іншых функцый.

Сродкі дасягнення мэты: спецыяльныя заданні дыягнастычнага характару, прапанаваныя вучням на карэкцыйных занятках у пачатку навучальнага года на працягу аднаго-двух тыдняў, на ўроках, якія вядзе настаўнік-дэфектолаг; назіранне за дзейнасцю вучняў на ўроках, занятках, пераменах; гутарка з дзіцяці; аналіз прадуктаў дзіцячай дзейнасці – сшыткаў, розных відаў пісьмовых работ, малюнкаў і інш.

Вынік: звесткі аб сімптомах вучэбных цяжкасцей (калі яны ўжо ёсць), стане развіцця значных для школы псіхічных функцый, зафіксаваных у картах абследавання вучняў.

Вынікі паглыбленага псіхолага-педагагічнага абследавання дазваляюць аб’яднаць вучняў у групы (5-6 чалавек), падгрупы (2-4 чалавекі), вызначыць неабходнасць у правядзенні індывідуальных карэкцыйных заняткаў.

*Другі этап – аналітыка-стратэгічны.*

Мэта – у дачыненні да выдзеленых груп вучняў вызначыць напрамкі і задачы карэкцыйнай работы з імі ў I чвэрці.

Сродкі дасягнення мэты: аналіз вынікаў абследавання вучняў і зместу навучальных праграм адпаведнага класа. На аснове супастаўлення гэтых двух аб’ектаў аналізу вызначаецца, над якімі ўменнямі і ў якой галіне развіцця трэба працаваць у першую чаргу, бо ад гэтага залежыць ступень паспяховасці дзіцяці пры засваенні праграмнага матэрыялу гэтай чвэрці.

Вынік: каляндарна-тэматычнае планаванне па карэкцыйных занятках на I чвэрць.

Гэта планаванне складаецца з дзвюх частак.

У першай частцы паказваюцца напрамкі і задачы карэкцыйнай работы на дадзены перыяд з кожнай з вылучаных груп вучняў. Адзін і той жа вучань можа быць уключаны як у групу, так і ў падгрупу (работа над рознымі праблемамі), а таксама могуць быць прадугледжаны індывідуальныя заняткі з ім па вызначаным кірунку.

Другая частка можа складацца на адзін-два бліжэйшыя тыдні. На аснове вынікаў праведзеных заняткаў вызначаецца тэматыка на наступны перыяд. Такі невялікі часавы інтэрвал планавання абумоўлены тым, што прадбачыць выніковасць запланаваных карэкцыйных заняткаў досыць складана.

Узор

ЗАЦВЯРДЖАЮ

Дырэктар ДУА «…»

\_\_\_\_\_\_\_\_\_\_\_ 2025 г.

**Каляндарна-тэматычнае планаванне**

**па карэкцыйных занятках «Развіццё пазнавальнай дзейнасці»   
з вучнямі з цяжкасцямі ў навучанні**

**\_\_\_\_\_ класа на I чвэрць \_\_\_\_\_\_\_\_ навучальнага года**

**Напрамкі і задачы карэкцыйнай работы**

***Падгрупа 1*** (Ганна В., Максім К., Вольга Т.):

*Фарміраванне матывацыйна-рэгулятыўнага кампанента пазнавальнай дзейнасці:*

* развіваць пазнавальныя інтарэсы;
* фарміраваць уменні самарэгуляцыі пазнавальнай дзейнасці:

вылучаць у прапанаваным заданні змешчаную ў ім задачу;

складаць план рашэння пазнавальнай задачы;

ажыццяўляць самакантроль па ходзе дзейнасці і па яе выніку.

*Развіццё інфармацыйна-апэрацыйнага кампанента пазнавальнай дзейнасці:*

* фарміраваць уменні арыентавацца ў трохмернай прасторы:

у размяшчэнні аб’ектаў адносна ўласнага цела: над, пад, уверсе, унізе; перад, за, спераду, ззаду; справа, злева; блізка, далёка;

напрамках руху адносна ўласнага цела: уверх, уніз; наперад, назад; направа, налева;

ва ўзаемаразмяшчэнні аб’ектаў адзін адносна аднаго: на, над, пад, зверху, знізу (ці перад, за; злева, справа);

узаемаразмяшчэнні аб’ектаў у радзе, у калоне пры зададзеным кірунку: перад, за, да, пасля, паміж; першы, апошні; наперадзе, па-за, ззаду; наступны за, папярэдні, перадапошні; бліжэй за ўсё да, далей за ўсё ад;

* развіваць мысленне:

уменне ўстанаўліваць адносіны супрацьлегласці;

уменне ўстанаўліваць адносіны паслядоўнасці.

*Развіццё моўнага кампанента пазнавальнай дзейнасці:*

* развіваць лексіка-семантычныя ўменні:

адэкватна ўжываць у маўленні прыслоўі, якія служаць паказчыкамі прасторавых адносін (далёка, блізка, злева, справа, уверсе, унізе);

* развіваць уменні словазмянення:

утвараць і ўжываць у маўленні прыназоўнікава-склонавыя канструкцыі назоўнікаў адзіночнага ліку з прыназоўнікамі ў, на, пад; з, за, перад, па; з-за, з-пад.

|  |  |  |  |  |
| --- | --- | --- | --- | --- |
| № п/п | Дата | Форма правядзення / вучні | Тэма заняткаў | Задачы заняткаў |
| 1 |  | Падгрупа 1 | Арыенціроўка ў трохмернай прасторы, ва ўзаемаразмяшчэнні аб’ектаў адзін адносна аднаго | 1) фарміраваць уменне арыентавацца ва ўзаемаразмяшчэнні аб’ектаў адзін адносна аднаго: на, над, пад, зверху, знізу;  2) фарміраваць уменне ўсталёўваць адносіны супрацьлегласці: над – пад; зверху – знізу;  3) фарміраваць уменне ажыццяўляць самакантроль па выніку дзейнасці |
| 2 |  | Індывідуальныя заняткі | Дыферэнцыяцыя прадметаў па велічыні: доўгі – кароткі | 1) фарміраваць уменне знаходзіць прадметы з зададзенымі прыметамі велічыні (доўгі – кароткі);  2) развіваць уменне выбудоўваць серыяцыйныя рады па прымеце велічыні;  3) фарміраваць уменне ажыццяўляць самакантроль, выкарыстоўваючы прыём дадатку |
| 3 |  |  |  |  |

Такім чынам, першая частка планавання на чвэрць вызначае запланаваны змест работы для кожнай групы, падгрупы, а таксама для вучняў, з якімі плануецца правядзенне індывідуальных карэкцыйных заняткаў («Над чым планую працаваць у першай чвэрці»).

Другая частка вызначае паслядоўнасць рашэння вылучаных задач («У якой паслядоўнасці буду вырашаць пастаўленыя задачы»). Слупок «Задачы заняткаў» вылучаецца на меркаванне настаўніка-дэфектолага. Магчымы і іншыя варыянты.

*Трэці этап – аналітыка-стратэгічны*.

Рэалізуецца на восеньскіх канікулах. Настаўнік-дэфектолаг аналізуе ступень рашэння карэкцыйных задач у I чвэрці і складае планаванне на II чвэрць.

Аналагічная работа праводзіцца на *чацвёртым*(зімовыя канікулы)*і пятым* (вясновыя канікулы) *аналітыка-стратэгічных этапах*пры складанні планавання адпаведна на III і IV чвэрці.

*Шосты этап – выніковы дыягнастычны.*Рэалізуецца ў апошнія два тыдні навучальнага года.

Мэты:выявіць стан развіцця вучняў у тых галінах, дзе былі выяўлены праблемы, вызначыць наяўнасць/адсутнасць пазітыўных змяненняў у якасці вучэбнай дзейнасці вучняў.

Сродкі дасягнення мэты: спецыяльныя заданні дыягнастычнага характару, прапанаваныя дзецям на карэкцыйных занятках у канцы навучальнага года, на ўроках, якія вядзе настаўнік-дэфектолаг; назіранне за дзейнасцю вучняў на ўроках, занятках, перапынках; аналіз сшыткаў вучняў, іх пісьмовых работ і іншых прадуктаў дзейнасці (малюнкаў і да т. п.); гутарка з дзіцем, членамі яго сям’і, настаўнікам.

Вынік:звесткі аб сімптомах вучэбных цяжкасцей, стане развіцця значных для школы псіхічных функцый, зафіксаваных у картах абследавання вучняў.

На аснове параўнання даных пачатковай і выніковай дыягностыкі робіцца выснова аб выніковасці праведзенай карэкцыйнай работы.

*Звяртаем увагу*, што на II ступені агульнай сярэдняй адукацыі карэкцыйныя заняткі па развіцці вуснага маўлення і слыхавога ўспрымання вучэбнага плана другога аддзялення спецыяльнай школы, спецыяльнай школы-інтэрната для вучняў з парушэннем слыху рэкамендуецца праводзіць з разліку 0,5 гадзіны на аднаго вучня.

**3.5. Дзейнасць групы падоўжанага дня**

Дзейнасць груп падоўжанага дня (далей – ГПД) ажыццяўляецца ў адпаведнасці з Палажэннем аб групах падоўжанага дня ва ўстановах адукацыі, якія рэалізуюць адукацыйныя праграмы агульнай сярэдняй адукацыі, спецыяльных школах, зацверджаным пастановай Міністэрства адукацыі Рэспублікі Беларусь ад 19 чэрвеня 2025 г. № 107.

Напаўняльнасць груп падоўжанага дня ў спецыяльных школах, установах агульнай сярэдняй адукацыі, якія рэалізуюць адукацыйную праграму спецыяльнай адукацыі на ўзроўні агульнай сярэдняй адукацыі, адукацыйную праграму спецыяльнай адукацыі на ўзроўні агульнай сярэдняй адукацыі для асоб з інтэлектуальнай недастатковасцю (далей – установа адукацыі), вызначаецца ў адпаведнасці з патрабаваннямі, устаноўленымі пунктам 17 артыкула 273 Кодэкса аб адукацыі і адпавядае напаўняльнасці класаў, спецыяльных класаў і класаў інтэграванага навучання і выхавання.

*Звяртаем увагу*, што пры адсутнасці неабходнай колькасці, вызначанай пунктамі 15.1, 15.2, 15.3 артыкула 273 Кодэкса аб адукацыі, заяў законных прадстаўнікоў непаўналетніх вучняў з АПФР, якія асвойваюць змест адукацыйнай праграмы спецыяльнай адукацыі, адукацыйнай праграмы спецыяльнай адукацыі для асоб з інтэлектуальнай недастатковасцю на ўзроўні агульнай сярэдняй адукацыі, для фарміравання ГПД з вучняў аднаго спецыяльнага класа, класа інтэграванага навучання і выхавання, групы падоўжанага дня для вучняў спецыяльнага класа, класа інтэграванага навучання і выхавання могуць фарміравацца з вучняў з АПФР розных класаў з улікам іх індывідуальных асаблівасцей і вучняў, якія не маюць такіх асаблівасцей, якія асвойваюць адукацыйныя праграмы агульнай сярэдняй адукацыі, з розных класаў.

ГПД функцыянуе ў адпаведнасці з рэжымам работы, які складаецца ў адпаведнасці з санітарнымі нормамі і правіламі «Патрабаванні для ўстаноў агульнай сярэдняй адукацыі», зацверджанымі пастановай Міністэрства аховы здароўя Рэспублікі Беларусь ад 27 снежня 2012 г. № 206 (пп. 124, 131, 175), «Спецыфічнымі санітарна-эпідэміялагічнымі патрабаваннямі да зместу і эксплуатацыі ўстаноў адукацыі», зацверджанымі пастановай Міністэрства аховы здароўя Рэспублікі Беларусь ад 7 жніўня 2019 г. № 525 (п. 95).

Вядзенне дакументацыі выхавальніка ГПД спецыяльнай школы, установы агульнай сярэдняй адукацыі, якая рэалізуе адукацыйныя праграмы спецыяльнай адукацыі, рэгламентуецца пералікам дакументаў, абавязковых для вядзення асобнымі педагагічнымі работнікамі ўстаноў агульнай сярэдняй адукацыі (дадатак да пастановы Міністэрства адукацыі Рэспублікі Беларусь ад 27 снежня 2017 г. № 164 у рэдакцыі пастановы Міністэрства адукацыі Рэспублікі Беларусь ад 5 лістапада 2024 г. № 143).

Пры планаванні работы выхавальніку ГПД неабходна кіравацца прынцыпамі мэтанакіраванасці, сістэмнасці, уліку ўзроставых і псіхафізічных асаблівасцей, інтарэсаў вучняў, пераемнасці, паслядоўнасці, рэалістычнасці запланаваных мерапрыемстваў.

*Звяртаем увагу*, што ў каляндарна-тэматычным планаванні выхавальніка ГПД, у якую залічаны вучні з АПФР, **павінны быць адлюстраваны задачы і змест работы з дадзенай катэгорыяй вучняў з улікам іх індывідуальных асаблівасцей**.

Кіраўнік установы адукацыі і яго намеснікі па вучэбнай, выхаваўчай (вучэбна-выхаваўчай) рабоце ажыццяўляюць кантроль за вядзеннем устаноўленай дакументацыі і рэалізацыяй задач, вызначаных каляндарна-тэматычным планаваннем.

**3.6.****Стварэнне бяспечных умоў пры арганізацыі адукацыйнага працэсу**

Права вучняў на ахову жыцця і здароўя падчас адукацыйнага працэсу рэгламентавана падпунктам 1.8 пункта 1 артыкула 30 Кодэкса аб адукацыі.

Падпунктам 4.5 пункта 4 артыкула 19 Кодэкса аб адукацыі вызначана, што стварэнне бяспечных умоў пры арганізацыі адукацыйнага працэсу з’яўляецца абавязкам установы адукацыі.

*Звяртаем увагу,* што змест работы па стварэнні бяспечных умоў пры арганізацыі адукацыйнага працэсу раскрыты ў інструктыўна-метадычных пісьмах мінулых гадоў, архіў якіх размешчаны на нацыянальным адукацыйным партале.

Ва ўстанове адукацыі ў адпаведнасці з загадам Міністра адукацыі Рэспублікі Беларусь ад 18 красавіка 2019 г. № 298 у абавязковым парадку распрацоўваецца і зацвярджаецца кіраўніком Інструкцыя аб прапускным рэжыме, якая ўключае:

рэжым працоўнага часу для работнікаў установы адукацыі, вызначаны правіламі ўнутранага працоўнага распарадку або графікам работ (зменнасці);

парадак допуску ў будынак установы адукацыі педагагічных і іншых работнікаў, вучняў і іх законных прадстаўнікоў, прадстаўнікоў абслуговых арганізацый, іншых асоб;

пералік прадметаў і рэчываў, забароненых да захоўвання і выкарыстання вучнем у перыяд знаходжання ва ўстанове адукацыі, і парадак давядзення яго да ведама законных прадстаўнікоў вучня;

парадак руху транспарту на тэрыторыі ўстановы адукацыі;

вызначэнне і абсталяванне спецыяльных месцаў для складзіравання матэрыяльных каштоўнасцей, а таксама захоўвання асабістых рэчаў работнікаў, вучняў;

агароджу, асвятленне і абазначэнне месцаў, небяспечных для здароўя і жыцця людзей.

**3.7. Забеспячэнне псіхалагічнай бяспекі вучняў ва ўстанове адукацыі**

Ва ўстановах адукацыі педагогам сацыяльным ажыццяўляецца сацыяльна-педагагічная падтрымка вучняў з АПФР, педагогам-псіхолагам – аказанне ім псіхалагічнай дапамогі.

Работа спецыялістаў у гэтым напрамку рэгламентуецца Інструкцыяй аб парадку сацыяльна-педагагічнай падтрымкі вучняў і аказання ім псіхалагічнай дапамогі (пастанова Міністэрства адукацыі Рэспублікі Беларусь ад 25 чэрвеня 2025 г. № 113). Аказанне псіхалагічнай дапамогі вучням ажыццяўляецца ў парадку, устаноўленым Законам Рэспублікі Беларусь ад 01 ліпеня 2010 г. № 153-З «Аб аказанні псіхалагічнай дапамогі».

*Нагадваем* аб неабходнасці няўхільнага прытрымлівання алгарытму інфармавання педагагічнымі работнікамі бацькоў, апекуноў, папячыцеляў вучняў і (або) супрацоўнікаў органаў унутраных спраў аб наяўнасці прымет гвалту ў дачыненні да непаўналетніх, асноўнай мэтай якога з’яўляецца своечасовая дапамога ў рэабілітацыі непаўналетніх, якія падвергліся гвалту.

У выпадку неабходнасці атрымання суб’ектамі адукацыйных адносін комплекснай псіхалагічнай дапамогі і сацыяльна-педагагічнай падтрымкі ў крызісных сітуацыях удзельнікі адукацыйнага працэсу могуць звяртацца ў Рэспубліканскі цэнтр псіхалагічнай дапамогі: [*https://rcpp.by*](https://rcpp.by/).

*Звяртаем увагу*, што ў мэтах аказання псіхолага-педагагічнай і метадычнай падтрымкі цэнтрам сучасных методык дашкольнай адукацыі ўстановы адукацыі «Беларускі дзяржаўны педагагічны ўніверсітэт імя Максіма Танка» ажыццяўляецца рэалізацыя праграм псіхолага-педагагічнай і метадычнай падтрымкі, а таксама кансультацыйнай дапамогі педагагічным работнікам, бацькам (законным прадстаўнікам) дзяцей ранняга і дашкольнага ўзросту, у тым ліку з асаблівасцямі псіхафізічнага развіцця *(*[*https://preschool-centr.bspu.by/moodle*](https://preschool-centr.bspu.by/moodle)*)*.

У мэтах інфармавання ўдзельнікаў адукацыйнага працэсу рэкамендуецца размясціць інфармацыю аб дзейнасці названых структур з указаннем адраса іх інтэрнэт-сайтаў, тэлефонаў на інфармацыйных стэндах, афіцыйных інтэрнэт-сайтах устаноў адукацыі, у бацькоўскіх чатах у месенджарах і сацыяльных сетках.

Прафілактыка сямейнага недабрабыту павінна заставацца прыярытэтнай у рабоце ўстаноў адукацыі, паколькі захаванне дзіцяці ў роднай сям’і з’яўляецца самым эфектыўным вынікам міжведамаснага ўзаемадзеяння. Неабходна кіравацца пастановай Савета Міністраў Рэспублікі Беларусь ад 30 снежня 2024 г. № 1055 «Аб прызнанні дзяцей знаходзячыміся ў сацыяльна небяспечным становішчы і маючымі патрэбу ў дзяржаўнай абароне», а таксама Метадычнымі рэкамендацыямі па міжведамасным узаемадзеянні дзяржаўных органаў і іншых арганізацый пры рабоце з сем’ямі, у якіх дзеці прызнаны знаходзячыміся ў сацыяльна небяспечным становішчы і маючымі патрэбу ў дзяржаўнай абароне, зацверджанымі намеснікам Міністра адукацыі Рэспублікі Беларусь 5 мая 2025 года.

Аб’ём, формы, працягласць сацыяльна-педагагічнай падтрымкі і псіхалагічнай дапамогі вызначаюцца спецыялістамі з улікам узросту, псіхафізічных асаблівасцей вучняў, характару праблем, аналізу і перспектыў іх вырашэння.

Сацыяльна-педагагічная падтрымка вучняў і аказанне ім псіхалагічнай дапамогі можа насіць індывідуальны і (або) групавы характар.

Аптымальны вынік пры арганізацыі адукацыйнага працэсу і сацыяльнай адаптацыі вучня з АПФР можа быць дасягнуты толькі пры ўмове цеснага ўзаемадзеяння ўсіх удзельнікаў адукацыйнага працэсу.

**3.8. Арганізацыя міжведамаснага ўзаемадзеяння ўстаноў адукацыі, аховы здароўя і сацыяльнай абароны**

У 2025/2026 навучальным годзе ў мэтах забеспячэння даступнасці, якасці, бесперапыннасці і пераемнасці ранняга ўмяшання пры аказанні комплекснай дапамогі дзецям з АПФР і іх сем’ям, каардынацыі дзеянняў па своечасовым выяўленні, абмене звесткамі пра дзяцей са згоды законных прадстаўнікоў, распаўсюджванні станоўчага вопыту аказання комплекснай дапамогі дзецям, максімальнага ахопу дзяцей, якія маюць патрэбу ў паслугах ранняга ўмяшання, ранняй комплекснай дапамогі, працягваецца работа па арганізацыі міжведамаснага ўзаемадзеяння ўстаноў адукацыі, аховы здароўя і сацыяльнай абароны.

*Звяртаем увагу*, што ў адпаведнасці з пунктам 10 сумеснага плана дзеянняў на 2025–2027 гады па забеспячэнні правоў дзяцей-інвалідаў, маладых інвалідаў і іх бацькоў, зацверджанага 10 красавіка 2025 года, а таксама ў мэтах рэалізацыі Палажэння аб парадку міжведамаснага ўзаемадзеяння дзяржаўных органаў і іншых арганізацый па фарміраванні і выкананні індывідуальных праграм рэабілітацыі, абілітацыі інвалідаў (далей – ІПРА), зацверджанага пастановай Савета Міністраў Рэспублікі Беларусь ад 7 кастрычніка 2022 г. № 672, зацверджаны загад Міністэрства аховы здароўя Рэспублікі Беларусь ад 27 чэрвеня 2025 г. № 762 «Аб ацэнцы эфектыўнасці рэалізацыі мерапрыемстваў індывідуальнай праграмы рэабілітацыі» (далей – загад), у адпаведнасці з якім **медыка-рэабілітацыйная экспертная камісія (далей – МРЭК)** не пазней за тры працоўныя дні з даты выдачы інваліду (яго законнаму прадстаўніку) ІПРА са згоды інваліда (аднаго з яго законных прадстаўнікоў) накіроўвае копіі ІПРА інваліда выканаўцам для рэалізацыі ІПРА і прадастаўлення ў МРЭК справаздачы аб прадастаўленні інфармацыі аб выкананні/невыкананні мерапрыемстваў па рэабілітацыі, абілітацыі, раздзелаў ІПРА па форме згодна з дадаткам 1 загада; **выканаўцы** не пазней за 30 каляндарных дзён да заканчэння тэрміну дзеяння ІПРА, а таксама па заканчэнні аднаго каляндарнага года ў выпадку ўстанаўлення асобе інваліднасці без указання тэрміну пераагляду накіроўваюць згодна з кампетэнцыяй у МРЭК даныя аб выніках выканання ІПРА, уключаючы звесткі аб выкананні (невыкананні) кожнага мерапрыемства і (або) аказанай паслузе па рэабілітацыі, абілітацыі, агульную ацэнку выканання адпаведнага  
(-ных) раздзела (-аў) (выкананы цалкам, часткова, не выкананы) ІПРА ў выглядзе справаздачы. Справаздача складаецца асобна на кожнага інваліда, дзіця-інваліда.

**3.9. Аб рабоце класаў паглыбленай сацыяльнай і прафесійнай падрыхтоўкі спецыяльных школ, спецыяльных школ-інтэрнатаў для вучняў з інтэлектуальнай недастатковасцю**

У адпаведнасці з пунктам 8 артыкула 273 Кодэкса аб адукацыі ў спецыяльных школах, спецыяльных школах-інтэрнатах для вучняў з інтэлектуальнай недастатковасцю могуць адкрывацца XI, XI–XII класы паглыбленай сацыяльнай і прафесійнай падрыхтоўкі.

Функцыянаванне класаў паглыбленай сацыяльнай і прафесійнай падрыхтоўкі рэгламентуецца інструктыўна-метадычным пісьмом Міністэрства адукацыі Рэспублікі Беларусь «Аб арганізацыі прафесійнай падрыхтоўкі ў спецыяльнай школе, спецыяльнай школе-інтэрнаце для вучняў XI, XI–XII класаў паглыбленай сацыяльнай і прафесійнай падрыхтоўкі».

**3.10.** **Аб прафесійнай арыентацыі вучняў з АПФР і патранаце выпускнікоў**

Асаблівую значнасць у рабоце з вучнямі з АПФР мае правядзенне прафарыентацыйнай работы, якая ажыццяўляецца ў адпаведнасці з Канцэпцыяй развіцця прафесійнай арыентацыі моладзі ў Рэспубліцы Беларусь, зацверджанай пастановай Міністэрства працы і сацыяльнай абароны Рэспублікі Беларусь, Міністэрства эканомікі Рэспублікі Беларусь, Міністэрства адукацыі Рэспублікі Беларусь ад 29 сакавіка 2022 г. № 20/7/57 (далей – Канцэпцыя развіцця прафесійнай арыентацыі).

Дарожная карта рэалізацыі прыярытэтных напрамкаў Канцэпцыі ўдасканалення падрыхтоўкі асоб з асаблівасцямі псіхафізічнага развіцця да працоўнай дзейнасці, сямейнага жыцця, іх сацыялізацыі і інтэграцыі ў грамадства на 2025–2027 гады (далей – Канцэпцыя) прадугледжвае ўдасканаленне сістэмы падрыхтоўкі асоб з АПФР да працоўнай дзейнасці.

Прафарыентацыйная работа з вучнямі з АПФР, якія асвойваюць змест адукацыйных праграм спецыяльнай адукацыі, павінна ажыццяўляцца на сістэмнай і планамернай аснове, улічваць іх індывідуальныя асаблівасці, даступныя траекторыі прафесійнага навучання і далейшага працаўладкавання.

*Звяртаем увагу*, што даступныя траекторыі прафесійнага навучання асоб з АПФР выкладзены ў Канцэпцыі.

Варта арганізаваць якасную прафарыентацыйную работу вучняў з АПФР з выкарыстаннем сучасных методык прафарыентацыйнай дыягностыкі, прафесійных спроб, рэсурсаў лічбавай прафарыентацыі. У правядзенне прафарыентацыйнай работы павінны ўключацца розныя педагагічныя работнікі: класны кіраўнік, настаўнікі, настаўнік-дэфектолаг, педагог сацыяльны, педагог-псіхолаг. Неабходна забяспечыць інфармаванне аб магчымых траекторыях прафесійнага навучання вучняў з АПФР названых катэгорый педагагічных работнікаў і законных прадстаўнікоў вучняў.

У мэтах выканання мерапрыемстваў Дарожнай карты рэалізацыі прыярытэтных напрамкаў Канцэпцыі ажыццяўляецца ўдасканаленне падрыхтоўкі асоб з АПФР да працоўнай дзейнасці. Неабходна забяспечыць распрацоўку і рэалізацыю сумесных планаў мерапрыемстваў прафарыентацыйнай накіраванасці ўстановамі адукацыі, якія рэалізуюць адукацыйныя праграмы спецыяльнай адукацыі, і ўстановамі сярэдняй спецыяльнай адукацыі; удзел асоб з АПФР у правядзенні на базе каледжаў дзён адчыненых дзвярэй, промаакцый і іншых мерапрыемстваў з удзелам патэнцыяльных працадаўцаў; арганізацыю практыка-арыентаваных фарматаў прафарыентацыйнай работы з вучнямі з АПФР (прафесійных спроб, практыкумаў і інш.), якія прадугледжваюць пагружэнне ў прафесійнае асяроддзе. Пры правядзенні прафарыентацыйных экскурсій на прадпрыемствы варта забяспечваць азнаямленне з прафесіямі і працоўнымі месцамі, на якіх магчыма працаўладкаванне дадзенай катэгорыі асоб з АПФР, у тым ліку пры арганізацыі спецыялізаванага працоўнага месца пры працаўладкаванні.

У мэтах правядзення якаснай прафарыентацыі, азнаямлення з прафесіямі, патэнцыяльна даступнымі асобам з АПФР, варта актыўна выкарыстоўваць сайт «Прафесійныя траекторыі для асоб з асаблівымі адукацыйнымі патрэбамі», «Банк псіхолага-педагагічных інавацый па прафарыентацыйнай рабоце з асобамі з АПФР» *(*[*https://ripo.by/index.php?id=8682*](https://ripo.by/index.php?id=8682)*).*

Пры арганізацыі і правядзенні прафарыентацыйнай работы з асобамі з лёгкай інтэлектуальнай недастатковасцю варта арыентавацца на пералік кваліфікацый у табліцы 3 сістэматызаванага паказальніка спецыяльнасцей і кваліфікацый прафесійна-тэхнічнай адукацыі, якая забяспечвае атрыманне кваліфікацыі рабочага (служачага) без атрымання агульнай сярэдняй адукацыі на аснове спецыяльнай адукацыі агульнадзяржаўнага класіфікатара Рэспублікі Беларусь АКРБ 011-2022 «Спецыяльнасці і кваліфікацыі», які змяшчае 18 спецыяльнасцей (40 кваліфікацый), прызначаных для асваення асобам з інтэлектуальнай недастатковасцю. Для правядзення прафарыентацыйнай дыягностыкі дадзенай катэгорыі асоб рэкамендуецца выкарыстоўваць прафарыентацыйную методыку В. А. Салаўёвай «Мае інтарэсы – мой выбар», апублікаваную ў часопісе «Кім быць? Компас у свеце прафесій», № 12, 2024.

*Звяртаем увагу* на неабходнасць завяршэння асноўнага этапу прафесійнай арыентацыі, атрымання вучнямі заключэнняў урачэбна-кансультацыйнай і (або) медыка-рэабілітацыйна-экспертнай камісій і вывучэння прафесійных намераў вучняў з АПФР **да 1 снежня**.

Пры вывучэнні прафесійных намераў і праектаванні прафесійнай траекторыі вучняў з АПФР варта ўлічваць іх функцыянальныя характарыстыкі (узровень інтэлектуальнага развіцця, камунікатыўных здольнасцей, здольнасцей да самастойнай арыентацыі, самастойнай прафесійнай дзейнасці, адаптацыі, наяўнасці/адсутнасці парушэння выканаўчых функцый і іншых характарыстык) і ступені патрэбнасці ў спецыяльных умовах (навучанне ў вучэбных групах меншай напаўняльнасці, аказанне карэкцыйна-педагагічнай дапамогі, персанальнае педагагічнае суправаджэнне, навучанне дома і інш.).

Звесткі аб прафесійных намерах вучняў з АПФР з улікам іх функцыянальнай характарыстыкі і неабходных спецыяльных умоў для навучання варта накіроўваць у галоўныя ўпраўленні адукацыі (па адукацыі) аблвыканкамаў (камітэт па адукацыі Мінгарвыканкама) не пазней **за** **10 снежня** для фарміравання кантрольных лічбаў прыёму ва ўстановы адукацыі, якія рэалізуюць адукацыйныя праграмы прафесійна-тэхнічнай, сярэдняй спецыяльнай, вышэйшай адукацыі, а таксама для вырашэння пытання аб арганізацыі навучання ў класах паглыбленай сацыяльнай і прафесійнай падрыхтоўкі асоб з інтэлектуальнай недастатковасцю.

Варта забяспечыць супрацоўніцтва ўстаноў адукацыі, якія рэалізуюць адукацыйныя праграмы спецыяльнай адукацыі, з установамі адукацыі, якія рэалізуюць адукацыйныя праграмы прафесійна-тэхнічнай, сярэдняй спецыяльнай, вышэйшай адукацыі, арганізацыямі аховы здароўя, органамі па працы, занятасці і сацыяльнай абароне, грамадскімі аб’яднаннямі інвалідаў, у тым ліку па пытаннях арганізацыі курсаў мэтавага прызначэння для навучання асобным працоўным аперацыям вучняў спецыяльных школ, спецыяльных школ-інтэрнатаў для вучняў з інтэлектуальнай недастатковасцю з улікам магчымасцей далейшай занятасці і працаўладкавання.

Найважнейшым напрамкам выхаваўчай работы з вучнямі з АПФР з’яўляецца працоўнае і прафесійнае выхаванне. Незалежна ад умоў арганізацыі адукацыйнага працэсу яно накіравана на рашэнне агульных для адукацыйных праграм агульнай сярэдняй адукацыі і адукацыйных праграм спецыяльнай адукацыі на ўзроўні агульнай сярэдняй адукацыі задач фарміравання ў вучняў разумення працы як асобаснай і сацыяльнай каштоўнасці, працоўных навыкаў, гатоўнасці да ўсвядомленага прафесійнага выбару.

Вучняў з АПФР, у тым ліку вучняў ва ўстановах агульнай сярэдняй адукацыі, рэкамендуецца ўключаць у мерапрыемствы па працоўным і прафесійным выхаванні, у якія ўключаюцца іх аднагодкі ў адпаведнасці з Праграмай бесперапыннага выхавання дзяцей і вучнёўскай моладзі на 2021–2025 гады.

Важна забяспечыць іх актыўны ўдзел у планаваных мерапрыемствах, у тым ліку накіраваных на рашэнне задач прафесійнай арыентацыі і фарміраванне працоўных навыкаў. Пры гэтым неабходна ўлічваць узроставыя асаблівасці вучняў, асаблівасці псіхафізічнага развіцця і звязаныя з імі асаблівыя індывідуальныя адукацыйныя патрэбы, абмежаванні, звязаныя са станам здароўя.

Улік асаблівых індывідуальных адукацыйных патрэб прадугледжвае стварэнне ўмоў, якія ўлічваюць як матывацыйны кампанент дзейнасці (у тым ліку магчымае зніжэнне матывацыі), так і здольнасці вучняў да ўспрымання, перапрацоўкі, захавання і выкарыстання атрыманай інфармацыі, стан працоўных навыкаў. Гэта патрабуе рэалізацыі індывідуальнага падыходу да вучняў як пры падрыхтоўцы мерапрыемстваў, так і пры іх правядзенні.

Індывідуальны падыход пры падрыхтоўцы да мерапрыемстваў уключае папярэдняе прадумванне даручэнняў (даступных заданняў у рамках грамадска карыснай працы, па зборы пэўнай інфармацыі да мерапрыемстваў прафінфармацыйнай накіраванасці, удзелу ў конкурсах і інш.) і пры неабходнасці садзейнічанне ў іх папярэднім засваенні.

Індывідуальны падыход у працэсе правядзення мерапрыемстваў можа быць рэалізаваны як з дапамогай аказання вучням з АПФР дапамогі з улікам магчымых цяжкасцей, якія ўзнікаюць у іх, так і з дапамогай прадастаўлення ім у пэўных выпадках вядучых роляў. Трэба ўлічваць, што ў шэрагу выпадкаў вучні з АПФР могуць выступаць прыкладам для сваіх аднагодкаў і ў дачыненні да выканання пэўных даручэнняў і заданняў, і ў іх практычным засваенні. У рабоце з вучнямі з інтэлектуальнай недастатковасцю гэтаму можа садзейнічаць папярэдняе засваенне імі шэрагу практычных работ у вялікім аб’ёме, якія вывучаюцца на вучэбных занятках па працоўным навучанні. Напрыклад, асвоіўшы работы па кветаводстве і азеляненні, яны могуць дапамагаць настаўніку пры правядзенні папярэдняга інструктажу на суботніку па добраўпарадкаванні і азеляненні тэрыторыі або на занятках па грамадска карыснай працы. Такія работы прадугледжаны на гэтых занятках, пачынаючы з V класа.

Сумесныя мерапрыемствы ў галіне працоўнага і прафесійнага выхавання і ўключэнне вучняў з асаблівасцямі псіхафізічнага развіцця ў сумесныя заняткі па грамадска карыснай працы з’яўляюцца для іх асабліва значнымі, бо могуць непасрэдна садзейнічаць іх інтэграцыі ў асяроддзе аднагодкаў.

Выдавецтвам «Адукацыя і выхаванне» да новага навучальнага года выдадзены вучэбныя дапаможнікі па працоўным навучанні для вучняў першага аддзялення спецыяльных школ, спецыяльных школ-інтэрнатаў для вучняў з інтэлектуальнай недастатковасцю:

*Шинкаренко, В. А.* Трудовое обучение : учеб. пособие для 2-го кл. первого отд-ния спец. шк., спец. шк.-интернатов с белорус. и рус. языками обучения и воспитания : для работы в классе / В. А. Шинкаренко. – 2-е изд., перераб. и доп. – Минск : Адукацыя і выхаванне, 2025. – 72 с.

*Шинкаренко, В. А.* Трудовое обучение. Обработка тканей : учеб. пособие для 9–10 классов первого отд-ния спец. шк., спец. шк.-интернатов с белорус. и рус. языками обучения и воспитания / В. А. Шинкаренко, Н. Н. Молчан, Н. А. Непряхина. – 2-е изд., доп. – Минск : Адукацыя і выхаванне, 2025. – 256 с.

У вучэбным дапаможніку «Працоўнае навучанне» для 2-га класа прадстаўлены выявы, якія знаёмяць вучняў з прадугледжанымі вучэбнай праграмай матэрыяламі для дзіцячай працы і іх ўласцівасцямі, вывучаемымі тэхналагічнымі аперацыямі і прыёмамі працы; паказаны рэкамендаваныя вучэбнай праграмай вырабы і паслядоўнасць іх вырабу.

Вучэбны дапаможнік распрацаваны для прымянення на розных этапах урока працоўнага навучання з улікам захавання спецыфікі методыкі яго правядзення – выдзялення большай часткі часу на практычную работу вучняў.

У вучэбным дапаможніку «Працоўнае навучанне. Апрацоўка тканін» для 9–10-х класаў прадстаўлены звесткі, вывучэнне якіх неабходна для фарміравання ў вучняў прадугледжаных вучэбнай праграмай ведаў; практыкаванні і практычныя работы, выкананне якіх у неабходных выпадках раскрываецца ў тэхналагічных (тэхналагічных інструкцыйных) картах.

Вучэбны дапаможнік змяшчае тэкставую і наглядную інфармацыю аб прадпрыемствах тэкстыльнай і швейнай прамысловасці Рэспублікі Беларусь, нацыянальным беларускім касцюме, аб выкарыстанні прыродных сімвалаў Рэспублікі Беларусь і беларускіх арнаментаў у вырабах з тканіны. Прадстаўлена таксама інфармацыя аб асобных прафесіях.

*Звяртаем увагу* на правядзенне якаснай, нефармальнай работы па патранаце выпускнікоў з АПФР. Установа адукацыі, у якой выпускнік асвойваў змест адной з адукацыйных праграм спецыяльнай адукацыі, са згоды выпускніка і (або) аднаго з яго законных прадстаўнікоў павінна перадаць ва ўстанову адукацыі, дзе ён у далейшым атрымлівае адукацыю, звесткі, неабходныя для якаснай арганізацыі для яго адукацыйнага працэсу з улікам яго асаблівасцей псіхафізічнага развіцця, і аб спецыяльных умовах, якія яму патрабуюцца. Варта ўзмацніць увагу да пытанняў патранату выпускнікоў у адаптацыйны перыяд (1–6 месяцаў) пры атрыманні адукацыі на наступным узроўні адукацыі.

**3.11. Стварэнне спецыяльных умоў ва ўстановах адукацыі**

**3.11.1. Аб персанальным суправаджэнні**

Розным катэгорыям вучняў з ліку асоб з АПФР заканадаўча прадастаўлена магчымасць аказання дапамогі ў адукацыйным працэсе дадатковымі работнікамі ўстановы адукацыі.

На падставе пункта 21 артыкула 273 Кодэкса аб адукацыі пры арганізацыі адукацыйнага працэсу для вучняў з расстройствамі аўтыстычнага спектра (далей – РАС) з улікам структуры і ступені цяжкасці парушэння забяспечваецца іх персанальнае суправаджэнне педагагічным работнікам установы адукацыі. Персанальнае суправаджэнне на ўзроўні дашкольнай адукацыі ажыццяўляе выхавальнік дашкольнай адукацыі, на ўзроўні агульнай сярэдняй адукацыі – выхавальнік.

Перыядычнасць абследавання спецыялістамі псіхолага-медыка- педагагічнай камісіі (далей – ПМПК) вучня з РАС з мэтай вызначэння неабходнасці і формы (індывідуальная або групавая) персанальнага суправаджэння ўстанаўліваецца ПМПК у дачыненні да кожнага канкрэтнага дзіцяці з улікам яго індывідуальных адукацыйных патрэб, адукацыйнай праграмы, якая асвойваецца, узросту, асаблівасцей камунікацыі (п. 26 Палажэння аб Цэнтры карэкцыйна-развіваючага навучання і рэабілітацыі, зацверджанага пастановай Міністэрства адукацыі Рэспублікі Беларусь ад 25 красавіка 2025 г. № 81 (уступае ў сілу з 01 верасня 2025 года)).

*Звяртаем увагу*, што 21 сакавіка 2025 года намеснікам Міністра адукацыі Рэспублікі Беларусь зацверджаны «Метадычныя рэкамендацыі па арганізацыі дзейнасці выхавальніка дашкольнай адукацыі, выхавальніка, які забяспечвае персанальнае суправаджэнне вучняў з расстройствамі аўтыстычнага спектра».

Пры арганізацыі адукацыйнага працэсу ва ўстановах адукацыі навучэнцам (выхаванцам, вучням) з парушэннямі функцый апорна-рухальнага апарату (са значным і рэзка выяўленым парушэннем перамяшчэння або яго адсутнасцю), невідушчым вучням ажыццяўляецца догляд і аказваецца дапамога памочнікам выхавальніка.

Пунктам 39 Палажэння аб установе агульнай сярэдняй адукацыі, зацверджанага пастановай Міністэрства адукацыі Рэспублікі Беларусь ад 19 верасня 2022 г. № 322, у класах сумеснага навучання і выхавання прадугледжана аказанне дапамогі на вучэбных занятках, занятках памочнікам выхавальніка невідушчым вучням, вучням з парушэннямі функцый апорна-рухальнага апарату (са значным і рэзка выяўленым парушэннем перамяшчэння або яго адсутнасцю), вучням з парушэннямі маўлення, цяжкасцямі ў навучанні (з парушэннямі паводзін).

У тыпавых штатах і нарматывах колькасці работнікаў асобных устаноў агульнай сярэдняй і спецыяльнай адукацыі, зацверджаных пастановай Міністэрства адукацыі Рэспублікі Беларусь ад 24 красавіка 2013 г. № 22, устаноўлена, што ў школе-інтэрнаце для абслугоўвання дзяцей з парушэннямі функцый апорна-рухальнага апарату, якія маюць 3-ю ці 4-ю ступень страты здароўя, уводзіцца пасада памочніка выхавальніка з разліку 1,75 адзінкі на 6 такіх дзяцей.

Для іншых катэгорый вучняў з ліку асоб з АПФР (у тым ліку для дзяцей з сіндромам Даўна) неабходнасць і форма персанальнага суправаджэння выхавальнікам дашкольнай адукацыі, выхавальнікам вызначаюцца ПМПК дзяржаўнага ЦКРНіР пры наяўнасці адначасова двух крытэрыяў:

парушэнні паводзін (недастатковы самакантроль, аўтастымуляцыі, стэрэатыпіі, растарможанасць, няздольнасць кантраляваць свае паводзіны і канцэнтраваць увагу, нястрыманасць ва ўчынках і дзеяннях);

парушэнні або адсутнасць камунікацыі (цяжкасці ў разуменні звернутай да яго гаворкі, усталяванні кантакту і сацыяльнага ўзаемадзеяння).

Аказанне дапамогі навучэнцам з інваліднасцю, якія маюць інтэлектуальную недастатковасць з выяўленымі парушэннямі паводзін і (або) выяўленымі парушэннямі здольнасці да самаабслугоўвання, можа забяспечвацца памочнікам выхавальніка з улікам рэкамендацый дзяржаўнага ЦКРНіР.

Тыпавымі штатамі і нарматывамі колькасці работнікаў устаноў адукацыі ўсіх тыпаў прадугледжана, што кіраўнікі ўстаноў адукацыі маюць права ўносіць змены ў структуру, найменне пасад служачых у межах штатнай колькасці, разлічанай у адпаведнасці з тыпавымі штатамі. Дадатковая штатная колькасць уводзіцца дзяржаўнымі ўстановамі адукацыі звыш штатнай колькасці, разлічанай у адпаведнасці з тыпавымі штатамі, па рашэнні дзяржаўнага органа, у падпарадкаванні якога яны знаходзяцца.

Дадзеныя нормы дазваляюць пры неабходнасці забяспечыць увядзенне дадатковых штатных адзінак у выпадках, якія выклікаюць значныя цяжкасці пры арганізацыі адукацыйнага працэсу.

Рэкамендацыі аб стварэнні спецыяльных умоў для атрымання адукацыі, у тым ліку персанальнае суправаджэнне, паказваюцца ў заключэнні дзяржаўнага ЦКРНіР па выніках псіхолага-медыка-псіхалагічнага абследавання.

**3.11.2. Аб даступным адукацыйным асяроддзі**

Установам адукацыі неабходна працягнуць правядзенне мерапрыемстваў па стварэнні даступнага адукацыйнага асяроддзя з улікам комплекснага падыходу.

Развіваючае прадметна-прасторавае асяроддзе ва ўстанове адукацыі арганізуецца з улікам пералікаў мэблі, інвентару, сродкаў навучання, неабходных для арганізацыі адукацыйнага працэсу, зацверджаных пастановай Міністэрства адукацыі Рэспублікі Беларусь ад 9 красавіка 2024 г. № 41.

Пры стварэнні даступнага асяроддзя варта кіравацца Правіламі забеспячэння даступнасці для інвалідаў аб’ектаў сацыяльнай, транспартнай і вытворчай інфраструктуры, транспартных сродкаў і аказваемых паслуг, ацэнкі ўзроўню іх даступнасці, зацверджанымі пастановай Савета Міністраў Рэспублікі Беларусь ад 21 лістапада 2022 г. № 796; спецыфічнымі санітарна-эпідэміялагічнымі патрабаваннямі да зместу і эксплуатацыі ўстаноў адукацыі (далей – ССЭП), зацверджанымі пастановай Савета Міністраў Рэспублікі Беларусь ад 7 жніўня 2019 г. № 525 (у рэдакцыі пастановы Савета Міністраў Рэспублікі Беларусь ад 12 ліпеня 2024 г. № 502) (дадатак 3); будаўнічымі нормамі СН 3.02.12-2020 «Асяроддзе пражывання для фізічна аслабленых асоб», зацверджанымі пастановай Міністэрства архітэктуры і будаўніцтва Рэспублікі Беларусь ад 13 лістапада 2020 г. № 81.

*Звяртаем увагу*, што паказчык «Забеспячэнне даступнага асяроддзя жыццядзейнасці для асоб з інваліднасцю з улікам комплекснага падыходу» з’яўляецца адным з крытэрыяў і паказчыкаў дзейнасці ўстаноў адукацыі, органаў кіравання адукацыяй, зацверджаных загадам Міністра адукацыі Рэспублікі Беларусь ад 25 мая 2022 г. № 370.

Даступнасць аб’ектаў ацэньваецца па такіх узроўнях, як цалкам даступны і часткова даступны.

У мэтах выканання пастановы Савета Міністраў Рэспублікі Беларусь ад 10 лістапада 2022 г. № 760 «Аб аўтаматызаванай інфармацыйнай сістэме па ўліку даступнасці аб’ектаў сацыяльнай інфраструктуры»   
(далей – АІС «Даступнае асяроддзе») з 1 студзеня 2025 г. уведзена ў эксплуатацыю аўтаматызаваная інфармацыйная сістэма па ўліку даступнасці аб’ектаў сацыяльнай інфраструктуры.

З мэтамі фарміравання і вядзення АІС «Даступнае асяроддзе» ў частцы адукацыі неабходна забяспечыць сістэмную работу пастаўшчыкоў інфармацыі (устаноў адукацыі) і каардынацыю іх работы з боку органаў кіравання адукацыяй (асоб, прызначаных адказнымі за каардынацыю работы пастаўшчыкоў інфармацыі на раённым, гарадскім, раённым у горадзе, абласным узроўнях).

*Нагадваем,* што інструкцыя для работы каардынатараў і пастаўшчыкоў інфармацыі ў АІС «Даступнае асяроддзе», спасылка для ўваходу ў АІС «Даступнае асяроддзе» размешчаны на афіцыйным сайце Міністэрства працы і сацыяльнай абароны *(https://mintrud.gov.by/ru/ais-dostupnaya-sreda-ru).*

**3.12. Прафілактыка злачынстваў і правапарушэнняў**

У мэтах прафілактыкі супрацьпраўных паводзін неабходна рэалізоўваць План мерапрыемстваў па прававым выхаванні і асвеце грамадзян у 2024–2029 гадах, зацверджаны пастановай Савета Міністраў Рэспублікі Беларусь ад 12 студзеня 2024 г. № 24, якім прадугледжана правядзенне тыдняў, месячнікаў (дэкад) прававых ведаў. Асаблівую ўвагу трэба надаць пытанням, накіраваным на веданне і выкананне заканадаўства Рэспублікі Беларусь.

Работу ва ўстановах адукацыі савета прафілактыкі неабходна арганізоўваць у адпаведнасці з Метадычнымі рэкамендацыямі па арганізацыі дзейнасці савета ўстановы адукацыі па прафілактыцы безнагляднасці і правапарушэнняў непаўналетніх *(*[*https://adu.by/images/2023/vosp/metod-rekom-org-deyat-sovet-profilaktiki-2020.pdf*](https://adu.by/images/2023/vosp/metod-rekom-org-deyat-sovet-profilaktiki-2020.pdf)*).*

*Звяртаем увагу* на ўнясенне змяненняў у Палажэнне аб савеце ўстановы адукацыі па прафілактыцы безнагляднасці і правапарушэнняў непаўналетніх, зацверджанае пастановай Міністэрства адукацыі ад 27 лістапада 2017 г. № 146. Адпаведнае рашэнне замацавана пастановай ведамства ад 28 студзеня 2025 года. На саветах прафілактыкі варта разглядаць пытанні па стварэнні выхоўваючага асяроддзя, якое спрыяе зніжэнню колькасці правапарушэнняў, перашкаджае распаўсюджванню ў маладзёжным асяроддзі негатыўных сацыяльных з’яў.

Важным аспектам работы, накіраванай на пераадоленне супрацьпраўных паводзін вучняў, з’яўляецца індывідуальная прафілактычная работа, пры арганізацыі якой неабходна кіравацца Метадычнымі рэкамендацыямі па арганізацыі ва ўстановах адукацыі індывідуальнай прафілактычнай работы з вучнямі *(*[*https://vospitanie.adu.by/images/2023/12/Metod-rekomend-IPR-2023.pdf*](https://vospitanie.adu.by/images/2023/12/Metod-rekomend-IPR-2023.pdf)*)*.

**IV. РАБОТА З ПЕДАГАГІЧНЫМІ КАДРАМІ**

**4.1. Дзейнасць рэспубліканскага каардынацыйнага цэнтра адукацыі асоб з асаблівасцямі псіхафізічнага развіцця**

У Акадэміі адукацыі як структурнае падраздзяленне створаны **рэспубліканскі каардынацыйны цэнтр адукацыі асоб з асаблівасцямі псіхафізічнага развіцця** (далей – Цэнтр).

Асноўная мэта Цэнтра – садзейнічанне ў рэалізацыі дзяржаўнай палітыкі ў сферы адукацыі асоб з АПФР ва ўстановах спецыяльнай, дашкольнай і агульнай сярэдняй адукацыі.

У структуру Цэнтра ўваходзяць: сектар навукова-метадычнага суправаджэння адукацыі асоб з АПФР; лабараторыя спецыяльнай адукацыі навукова-даследчага цэнтра; аддзел метадычнага забеспячэння спецыяльнай адукацыі метадычнага цэнтра; кафедра спецыяльнай і інклюзіўнай педагогікі.

Створаны электронны партал Цэнтра і арганізавана работа «гарачай лініі» па пытаннях навучання і выхавання, адаптацыі і сацыялізацыі асоб з АПФР. Кантактны тэлефон: +375 (17) 316-48-10.

**4.2. Павышэнне кваліфікацыі педагагічных работнікаў**

У Акадэміі адукацыі рэалізуецца павышэнне кваліфікацыі педагагічных работнікаў па пытаннях навучання і выхавання, адаптацыі і сацыялізацыі вучняў з АПФР з улікам актуальных напрамкаў развіцця сістэм асноўнай і спецыяльнай адукацыі, рэалізацыі прынцыпу інклюзіі ў адпаведнасці з планам павышэння кваліфікацыі *(*[*https://www.akademy.by/index.php/ru/obuchenie/povyshenie-kvalifikatsii*](https://www.akademy.by/index.php/ru/obuchenie/povyshenie-kvalifikatsii)*)*.

*Нагадваем*, што па запытах устаноў адукацыі можа ажыццяўляцца арганізацыя і правядзенне семінараў, навучальных курсаў і іншых мерапрыемстваў дадатковай адукацыі дарослых па гэтых пытаннях.

У міжкурсавы перыяд педагагічныя работнікі могуць прыняць удзел у рабоце канферэнцый, семінараў, семінараў-практыкумаў, у педагагічных чытаннях і іншых мерапрыемствах, інфармацыя аб якіх размяшчаецца на сайце Акадэміі адукацыі.

*Звяртаем увагу* на магчымасць павышэння кваліфікацыі па тэме «Тэхналогія абагульнення, апісання і прадстаўлення эфектыўнага вопыту педагагічнай дзейнасці», што рэкамендуецца ўсім, хто рыхтуецца да здачы кваліфікацыйнага экзамену на прысваенне вышэйшай кваліфікацыйнай катэгорыі.

На базе Рэспубліканскага цэнтра развіцця інклюзіўнай адукацыі Інстытута інклюзіўнай адукацыі ўстановы адукацыі «Беларускі дзяржаўны педагагічны ўніверсітэт імя Максіма Танка» (далей – БДПУ) для педагагічных работнікаў і спецыялістаў устаноў сістэмы адукацыі, аховы здароўя, сацыяльнай абароны, выкладчыкаў, студэнтаў і магістрантаў Інстытута інклюзіўнай адукацыі БДПУ, бацькоў дзяцей з асаблівымі адукацыйнымі патрэбамі рэалізуецца адукацыйная праграма ***навучальных курсаў*** (лекторыяў, тэматычных семінараў, практыкумаў, трэнінгаў, афіцэрскіх курсаў і іншых відаў навучальных курсаў) на платнай аснове ў вочным, дыстанцыйным і вочна-дыстанцыйным фарматах. Найбольш актуальныя і запатрабаваныя наступныя вучэбныя праграмы навучальных курсаў:

«Сенсорная інтэграцыя: тэорыя і практыка / Сенсаматорная інтэграцыя як сродак карэкцыйна-развіццёвай работы»;

«Альтэрнатыўная і дадатковая камунікацыя: актуальныя пытанні дыягностыкі камунікатыўных паводзін дзяцей з асаблівасцямі псіхафізічнага развіцця і распрацоўкі індывідуальных праграм навучання»; «Жэставая мова як сродак камунікацыі»; «“Ясная мова” як сродак стварэння безбар’ернага камунікатыўнага асяроддзя для людзей з асаблівасцямі псіхафізічнага развіцця » і інш.;

«Комплексная карэкцыйна-развіваючая дапамога дзецям ранняга ўзросту з парушэннямі (рызыкай парушэнняў) у развіцці / Распрацоўка праграмы комплекснага суправаджэння дзіцяці ранняга ўзросту з асаблівасцямі псіхафізічнага развіцця»;

«Нейрапсіхалагічная дыягностыка і карэкцыя ў дзіцячым узросце»; «Першасная дыягностыка дзіцяці ранняга і дашкольнага ўзросту і кансультаванне яго сям’і»; «Дыслексія: ад дыягностыкі да карэкцыі»; «Парушэнні тэмпа-рытмічнай арганізацыі маўлення і іх пераадоленне » і інш.;

«Адаптацыя і мадыфікацыя зместу вучэбнага матэрыялу для дзяцей з расстройствамі аўтыстычнага спектра ва ўмовах інтэграванага навучання і выхавання, інклюзіўнай адукацыі»; «Адаптацыя адукацыйнага асяроддзя для вучняў з расстройствамі аўтыстычнага спектра»; «Арганізацыя дзейнасці выхавальніка, які ажыццяўляе персанальнае суправаджэнне вучня з расстройствамі аўтыстычнага спектра»; «Асноўныя падыходы да карэкцыі праблемных паводзін дзяцей з расстройствамі аўтыстычнага спектра»; «TEACCH – праграма структураванага навучання для дзяцей і дарослых з расстройствамі аўтыстычнага спектра» і інш.;

«Псіхолага-педагагічнае суправаджэнне вучняў з непажаданымі паводзінамі ва ўстановах адукацыі»; «Работа з непажаданымі паводзінамі дзяцей ва ўмовах інклюзіўнай адукацыі»; «Стварэнне адаптыўнага адукацыйнага асяроддзя навучання і выхавання дзяцей з сіндромам дэфіцыту ўвагі і гіперактыўнасці ва ўмовах інклюзіі» і інш.

Працягласць навучання: ад 4 вучэбных гадзін. Па заканчэнні навучання выдаецца сертыфікат аб навучанні ўстаноўленага ўзору.

Рэгістрацыя ўдзельнікаў навучальных курсаў ажыццяўляецца па спасылцы: [*https://forms.gle/Mm3ShNcdq3m2ScCg8*](https://forms.gle/Mm3ShNcdq3m2ScCg8).

Дадатковую інфармацыю можна атрымаць па тэл.: +375(17)311-23-45, +375(17)311-23-46; па электроннай пошце: [*rrcio@bspu.by*](mailto:rrcio@bspu.by) або на сайтах: [*https://iio.bspu.by*](https://iio.bspu.by/), [*https://rc.bspu.by*](https://rc.bspu.by/).

У Інстытуце павышэння кваліфікацыі і перападрыхтоўкі БДПУ рэалізуецца адукацыйная праграма ***павышэння кваліфікацыі кіруючых работнікаў і спецыялістаў*** за кошт сродкаў рэспубліканскага бюджэту і на платнай аснове ў вочнай (дзённай), вочнай (вячэрняй) формах атрымання адукацыі па наступных вучэбных праграмах:

для педагагічных работнікаў устаноў адукацыі:

«Арганізацыя і змест псіхолага-педагагічнага суправаджэння вучняў з сіндромам дэфіцыту ўвагі і гіперактыўнасці»;

«Сучасныя метады і тэхналогіі ў адукацыі дзяцей з парушэннем слыху»;

«Тэорыя і практыка адукацыйнага працэсу з дзецьмі з парушэннямі зроку»;

«Псіхолага-педагагічнае суправаджэнне дзяцей з расстройствамі аўтыстычнага спектра»;

для настаўнікаў-дэфектолагаў устаноў адукацыі:

«Арганізацыя карэкцыйных заняткаў з дзецьмі ранняга і дашкольнага ўзростаў з расстройствамі аўтыстычнага спектра»;

«Тэорыя і практыка арганізацыі карэкцыйных заняткаў з дзецьмі з асаблівасцямі псіхафізічнага развіцця»;

для выхавальнікаў, выхавальнікаў дашкольнай адукацыі, якія забяспечваюць персанальнае суправаджэнне вучня з расстройствамі аўтыстычнага спектра:

«Арганізацыя дзейнасці выхавальніка, які забяспечвае персанальнае суправаджэнне дзяцей з расстройствамі аўтыстычнага спектра».

Працягласць навучання: 36 вучэбных гадзін. Форма атрымання адукацыі: вочная (дзённая). Па заканчэнні навучання выдаецца пасведчанне аб павышэнні кваліфікацыі дзяржаўнага ўзору.

Аформіць заяўку можна па спасылцы: [*https://ipkip.bspu.by/povyshenie-kvalifikacii/uchebnye-programmy-povysheniya-kvalifikacii*](https://ipkip.bspu.by/povyshenie-kvalifikacii/uchebnye-programmy-povysheniya-kvalifikacii).

Атрымаць больш падрабязную інфармацыю можна: па тэл.: +375(17)311-22-92; па электроннай пошце: [*ipk-spkis@bspu.by*](mailto:ipk-spkis@bspu.by); на сайце [*https://ipkip.bspu.by*](https://ipkip.bspu.by) ва ўкладцы «Павышэнне кваліфікацыі».

**4.3. Аб правядзенні рэспубліканскага конкурсу «Сучасныя тэхналогіі ў спецыяльнай адукацыі»**

У адпаведнасці з загадам Міністэрства адукацыі ад 3 студзеня 2025 г. № 1 «Аб зацвярджэнні планаў правядзення мерапрыемстваў у 2025 годзе» пройдзе **IX рэспубліканскі конкурс «Сучасныя тэхналогіі ў спецыяльнай адукацыі»** (далей – конкурс) сярод педагагічных работнікаў устаноў адукацыі, якія рэалізуюць адукацыйныя праграмы спецыяльнай адукацыі (далей – удзельнікі конкурсу).

Конкурс праводзіцца ў адпаведнасці з Інструкцыяй аб парадку правядзення рэспубліканскага конкурсу «Сучасныя тэхналогіі ў спецыяльнай адукацыі», зацверджанай пастановай Міністэрства адукацыі Рэспублікі Беларусь ад 29 кастрычніка 2007 г. № 65 (у рэдакцыі пастановы Міністэрства адукацыі Рэспублікі Беларусь ад 17 кастрычніка 2012 г. № 123).

Конкурс праводзіцца ў тры этапы. Трэці этап конкурсу пройдзе **з 1 снежня па 19 снежня 2025 года ў Акадэміі адукацыі.**

Падрыхтоўка і правядзенне дадзенага этапу конкурсу будзе ажыццяўляцца ў адпаведнасці з распрацаванымі Акадэміяй адукацыі рэкамендацыямі аб арганізацыі і правядзенні трэцяга этапу IX рэспубліканскага конкурсу «Сучасныя тэхналогіі ў спецыяльнай адукацыі» ў 2025 годзе.

**V. ДЗЕЙНАСЦЬ САВЕТА КІРАЎНІКОЎ СПЕЦЫЯЛЬНАЙ АДУКАЦЫІ РЭСПУБЛІКІ БЕЛАРУСЬ**

Дзейнасць Савета кіраўнікоў спецыяльнай адукацыі (далей – Рэспубліканскі савет) рэгламентуецца Палажэннем аб Савеце кіраўнікоў устаноў спецыяльнай адукацыі Рэспублікі Беларусь, зацверджаным пастановай Міністэрства адукацыі Рэспублікі Беларусь 27 ліпеня 2012 г. № 87 (у рэдакцыі пастановы Міністэрства адукацыі Рэспублікі Беларусь ад 19 верасня 2022 г. № 321).

Склад Рэспубліканскага савета фарміруецца з ліку кіраўнікоў устаноў спецыяльнай адукацыі (спецыяльных дзіцячых садоў, спецыяльных школ, спецыяльных школ-інтэрнатаў, цэнтраў карэкцыйна-развіваючага навучання і рэабілітацыі) (далей – УСА), размешчаных на тэрыторыі адпаведнага рэгіёна (горада Мінска), зацвярджаецца загадам Міністра адукацыі Рэспублікі Беларусь (загад Міністра адукацыі Рэспублікі Беларусь ад 25 лістапада 2022 г. № 681 «Аб вызначэнні складу Савета кіраўнікоў устаноў спецыяльнай адукацыі»).

Пасяджэнні Рэспубліканскага савета праводзяцца па меры неабходнасці, але не радзей як два разы на год (уключаны ў план работы Міністэрства адукацыі Рэспублікі Беларусь).

Рэспубліканскі савет мае права прымаць рашэнні па пытаннях, аднесеных да яго кампетэнцыі. Рашэнні Рэспубліканскага савета афармляюцца пратаколам і носяць рэкамендацыйны характар. Пратаколы пасяджэнняў накіроўваюцца ў якасці кіраўніцтва да работы ўсім зацікаўленым. Старшыня Рэспубліканскага савета ажыццяўляе кантроль за выкананнем прынятых на пасяджэннях рашэнняў.

Інфармацыйныя матэрыялы аб дзейнасці Рэспубліканскага савета размяшчаюцца на інтэрнэт-партале Міністэрства адукацыі, у навукова-метадычным часопісе «Спецыяльная адукацыя».

*Звяртаем увагу* на неабходнасць стварэння на інтэрнэт-парталах галоўных упраўленняў адукацыі (па адукацыі) аблвыканкамаў, камітэта па адукацыі Мінгарвыканкама рубрыкі, якая змяшчае інфармацыйныя матэрыялы аб дзейнасці рэгіянальных саветаў кіраўнікоў УСА.